text:
Margarita Wever di Museo Arkeologico Nacional Aruba ta informa cu a bin cu exposicion di lasonan Caribeño pa San Nicolas pa asina brinda e comunidad pariba un exposicion na biblioteca pa tur hende por aprecia esaki.
Wever ta comparti cu esaki ta specialmente pa esnan cu ta interesa pa sa mas di e lasonan caribeño, un projecto pa scol of cualkier grupo cu kier ta informa. Por pasa bishita y haya guia. Nan kier evita gruponan grandi y ta prefera pa tur cos bay via afspraak, sea ta un scol of un klas. Por yama na 5828979 pa un afspraak.
E exposicion aki lo keda tres luna na San Nicolas. Pa cada hoben of mucha cu kier mas informacion pa traha un projecto por haci esaki. E ta bay mas di indigena den Caribe, nan punto di bista di nos indjan na nos isla cu biba den diferente islanan den caribe, cu similaridad cu nos tin akinan.
Segun Wever, esey ta un herencia cu nos ta comparti y tin otro similaridad cu otro indjan den caribe, esaki ta punto di higlights den exposicion. “E ta algo bunita pa wak cu tur tin nan mesun funcion. Cu un informacion valioso.”
E exposicion ta na Biblioteca di San Nicolas, por pasa bishita of haci un afspraak. Di dialuna pa diabierna for di 8’or di mainta te cu 5’or di atardi, diamars 7’or di anochi. Pa grupo si ta pidi pa tuma contacto na 5828979.


c: text/html

text:
ORANJESTAD,Aruba
Despues di a delibera extensamente riba tur e cambionan rond di COVID-19, nos team mester a hasi un decision dificil pa sera nos portanan for di 17 di Maart 2020 te cu proximo aviso. Nos ta aplaudi gobierno di Aruba su esfuerso pa distanciamento social: pesei nos a dicidi pa tuma e medida aki pa proteha nos staff pero tambe nos bishitantenan.
Un biaha mas nos ta gradicibo pa bo aporte durante e tempo dificil aki y nos ta spera di por habri nos portanan bek lo mas pronto cu ta posibel pa tur hende na momento cu tur cos ta sano y salvo. Cuida bo mes y bo ser kerinan
Gerencia Glitz Casino

robotstxt: allowed

filter: keep


text:
Michelle Hooijboer mester paga gasto di abogado!
ORANJESTAD – Dialuna 3 juli hues a dicta den e caso cu juffrouw Suki a entama contra minister di enseñanza, Michelle Hooijboer, un caso cu a cuminsa dos aña y mey pasa. Despues di varios caso den Corte, juffrouw Suki a gana su caso: e minister no tabata tin suficiente motibo pa persigi e juffrouw di e forma aki, y sigur no pa impone medidanan disciplinario cu e minister kier a impone.
E caso a cuminsa na februari 2015 na momento cu tata di un alumno di juffr Suki e bin scol pa reclama cu e juffrouw lo a ‘bully’ su yiu. A resulta cu e dia di e supuesto ‘bullying’, juff Suki no tabata na scol mes. E incidente cu e tata a referi como ‘bullying’ a tuma lugar den les di otro docente. E ‘misunderstanding’ aki a wordo aclarea mesora entre e tata, e cabesante di e scol y juffr Suki, hasta cu un ‘handshake’. Sin embargo despues a resulta cu e tata tabata bon amigo di minister Michelle Hooijboer, y minister Michelle Hooijboer a dicidi cu e no ta laga e cos aki te eynan, y a cuminsa un persecucion cruel contra e juffrouw. Sin hasi un investigacion drechi, y sin importa cu ya e cabesante di e scol a atende cu e asunto, minister Hooijboer a manda carta di schorsing di 5 dia pa juffr Suki, cu instruccion pa dune otro trabou pa resto di e aña escolar y no permiti’e duna les mas, y obliga e juffrouw pa bai un training pa domina su mes via di su dokter di cas.
E juffrouw mesora a acudi na abogado di Simar, y a haya tur sosten di Simar. Na e momento ey e minister a cambia su postura. El’a laga tur e castigonan cai, cu excepcion di e ultimo, y a keda para ariba cu e juffrouw mester pa bai un training pa domina su mes via di su dokter di cas. E abogado di Simar na e momento ey a trek in e caso, sin consulta cu e juffrouw y esey a pone cu e juffrouw a cambia di abogado y a acudi na bufete di abogado Croes Wever Ruiz. E escohencia di abogado Hendrik Croes, e abogado cu tin mas experiencia como abogado aki na Aruba, tabata motibo pa Simar retira su sosten tambe na e juffrouw, y e juffrouw y su coleganan tambe a retira como miembro di Simar. Sin embargo juffrouw Suki a haya hopi sosten di coleganan docente, famia y amigonan, y esey a pone cu el’a dicidi di continua cu e lucha aki pa limpia su nomber.
E escohencia di abogado Hendrik Croes a pone cu di e banda di e minister tambe cosnan a bira mas sushi. Tera Group, cu ta wordo paga cu placa di pueblo pa mercadeo di minister Michelle Hooijboer, a cuminsa un persecucion personal contra e juffrouw. Mas tristo di tur esaki ta cu e juffrouw no conoce ningun di e hendenan cu e minister a manda pa atak’e riba Facebook y riba 24ora.com. Juffr Suki a pasa dos aña y mey hopi difícil, pasobra e sa cu e no a hasi nada, pero a wordo husga prome cu ela haya un oportunidad pa defende su mes.
Juffrouw Suki su FE ta grandi y e ta un persona di un curason bunita, cu no ta carga rencor y awe porfin por a celebra cu husticia a vence. Juffrouw Suki a sali liber di tur acusacion, minister Michelle Hooijboer su actonan y su cartanan tur a wordo destrui “vernietigd” pa hues, y pues e persecucion politico di minister Michelle Hooijboer a wordo rechasa! E minister awor mester paga e gastonan di abogado di e juffrouw, te na un suma di Afl. 2.000.
Juffrouw Suki ta sumamente satisfecho cu husticia a vence, y cu su bon nomber a keda restablesi. E gastonan cu e minister mester pag’e bek no ta nada compara cu e gastonan real di abogado cu e juffrouw mester a hasi, cual ta inhusto pasobra si no tabata pa e persecucion personal di e minister contra juffr Suki, e lo no a haye den tanto gasto. Juffr Suki lo evalua cu abogadonan si por cobra e minister tur e daño den un procedura separa.
Mientras tanto juffr Suki ta sumamente felis, y awor si por sigi cu su bida normal y por sigi dedica na enseñanza di su muchanan di scol, cu alma y cuerpo, cara na laira manera semper el’a hasi. Juffr Suki ta gradisi tur hende cu a tene den oracion y pensamento, cu a sostene cu a yude ora mas e tabata tin mester. Especialmente su alumnonan, mayornan, coleganan,famia y amigonan. “Mi lo no lubida loke boso a hasi pami na momentonan mas dificil den mi bida”


text: Diabierna anochi a drenta informe di cu tin un homber drumi casi riba caminda na Alameda Park dilanti Corte di Justicia, mesora a dirigi un patruya na e sitio. Na yegada di e patruya a bin compronde cu aki ta trata di un homber burachi, polis a lant’e y a purba yud’e pa wak si un familiar of conosir pa bini busk’e pa hib’e cas pero e homber mes a nenga y a bisa cu e lo bay unicamente cu polis. No a keda nada otro cu pidi pa e vehiculo di transporta detenidonan y hib’e warda di polis pa e pasa su wayaba.


text:
ORANJESTAD – Awe mainta tabatin un parti emocional durante tratamento di caso Avestruz ora cu a trata e parti di circumstancianan personal.
ARUBANATIVE por a compronde cu Benny Sevinger na dado momento a yora pa mustra con caso Avestruz a afecta su famia.
PERSECUSION POLITICO
Benny Sevinger a bisa Hues cu henter e caso aki ta un persecusion politico caminda a bin cu acusacionnan falso contra su persona.
WOWO NA AWA
Loke a pone Benny Sevinger su wowonan yena cu awa y hasta a cuminsa yora, ta momento cu el a splica con su situacion familiar a keda afecta. El a bisa Hues cu door di persecusion politico y e caso Avestruz, su yiu muher no por a haya trabao na Aruba y a bay establece na Hulanda cu su yiu. Por a mira claramente cu esaki a afecta Benny Sevinger masha hopi y el a cuminsa yora. Por a mira cu tanto Hues como Fiscalnan tambe a keda impresiona pa mira Benny Sevinger yora y expresa su mes.
Ta asina cu Abath tambe tabata emocional ora cu el a splica con e caso a afecta su famia cu ta hopi sera cu otro. Tambe el a bisa cu tempo e tabata sera den KIA el a sinti hopi duele con hubentud ta sera den KIA pasobra e tambe tin yiu.


text:
ORANJESTAD – Prome Minister Evelyn Wever-Croes hunto cu demas Minister y Parlamentarionan a participa den un workshop riba planificacion di espacio maritimo rond di bo pais. Minister Ursell Arends a organisa e workshop aki hunto cu expertonan Hulandes. Durante su estadia na Portugal, na unda Minister Arends a atende encuentronan riba e tema aki, el yega na un acuerdo pa e expertonan aki duna un workshop riba e tema aki na Aruba.
Durante e workshop tur Minister y Parlamentario a delibera y a haya mas informacion con pa tene cuenta cu tur e aspectonan cu mester tene na consideracion ora di planifica e espacio maritimo.
“Mi ta gradici Minister Arends pa a tuma e topico aki na serio, mirando cu ta hopi tempo pasa e plan aki a wordo traha y mester wordo renoba. Tambe mi ta gradici su persona pa envolvi tur Minister y Parlamentario den e workshop aki pa nan tambe ta bon informa y ta na haltura di tur aspecto cu mester tene cuenta cu nan na momento di planifica e espacio maritimo”, Prome Minister Evelyn Wever-Croes a expresa.


text:
Mr. Randolf Vrolijk, kende ta fundador di FEPA, y tambe interim project manager di EPE (enseñansa pa empleo) a splica cu a haya e tarea pa crea un Universidad di Pueblo na Aruba. E ta wak e necesidad den comunidad pa persona caba nan estudio of sigui cu un estudio.
E universidad di pueblo aki lo haya nomber George van Putten. Enseñansa pa Empleo ta un di e programa di educacion bou di adultonan. Vrolijk ta duna di conoce cu e maneho no semper tabata esun adecuado.
Na momento cu FEPA a tuma EPE over, a haci esaki sin subsidio, ni material ni edificio. Solamente nan tin dos lokaal ariba den un edificio na San Nicolas. Tanten e trabounab ta sigui pa por haci esaki posibel, Vrolijk ta bisa cu ta trahando riba cursonan.
Na januari a cuminsa cu inscripcion cu a duna hopi bon resultado. Na februari a cuminsa cu cursonan cu ta finalizando, despues di a haya un localidad na Playa. E ta bisa cu ta falta di motivacion entre nos adultonan pa caba nan enseñansa.
Nan idea ta pa organiza curso den dia y anochi. E ta haya cu ta necesario pa asina e persona tin interes pa traha y no mester keda duna persona bijstand, hende por sigui cu nan curso pa siña algo nobo pa por haya entrada.
Sinembargo e ta bisa cu ta necesario localidad y no por uza edificionan di scolnan, pasobra nan ta den uzo caba den dia. Tin cierto materialnan cu mester keda den e localidad. Vrolijk a splica tambe cu a tuma e decisión cu EPE ta keda un departamento di Gobierno y e lo bira un Universidad di Pueblo, unda cu Gobierno ta encarga cu su ehecucion.
E programa lo bay hunga un rol importante pa educacion di adultonan. Principalmente pasobra ta hopi hende a perde trabou y enseñansa mester ta accesibel pa tur hende pa asina nan por ta bon prepara cu un basis solido pa mehora e calidad di e pais aki ‘un prioridad urgente’.
E departamento di plannan grandi, entre otro pa bay den e barionan y na e centronan di rehabilitacion, ofreciendo mas oportunidad. Mester brinda mas hopi posibel enseñansa pa adulto. Un di e ultimo censonan ta mustra cu mas di 70 porciento di e poblacion no a logra caba un estudio secundario, y 83% di e pueblo kier traha.
P’esey mester enfoca pa yuda e pais recupera economicamente, socialmente y den educacion. Y no ta papia solamente di enseñansa digital pero tambe di adultonan. EPE tin tur e potencial pa brinda pueblo tur sorto di curso cu lo mehora calidad di bida di e ciudadanonan.
E ta comparti cu den e pandemia a keda demostra e necesidad pa adultonan siña otro profesion. Hopi hende sa con pa traha como waiter of bartender so. Ora cu hotelnan a cera, no tabatin otro conocemento. P’esey nan a haya hopi peticion pa curso.
“E motivacion pa studia ta hopi abou, e ta un reto cu ta atende cune, pa hopi aña largo hopi hende a mira un campaña politico como solucion. Ta yuda un politico campaña pa haya un trabou y no mester studia. Esaki mester cambia. Enseñansa ta keda e miho vehiculo pa mehora calidad di bida, sin depende ni debe ningun hende nada,” Vrolijk a bisa.


text:
ORANJESTAD – Manera ya caba a wordo anuncia, mas di 100 mucha a participa na e concurso di kleur “Stima Bo Mascota” 2021. E concurso tabatin e meta pa sigui conscientisa, specialmente nos muchanan, cu nan mascota merece bon cuido, y cu ta masha normal pa laga sterilisa bo mascota. Dialuna 6 di december, 7 mucha ganador a bay Bestuurskantoor pa nan ricibi nan premio.
Compra/Purina cu a haci e concurso aki posibel, tabatin un basket grandi pa tur 7 mucha, y mas den siman nan por pasa Compra buska un regalito pa nan mascota tambe.
Ademas di representantenan di Compra, Armando Goedgedrag cu a diseña e imagen cu e muchanan a kleur, Prome Minister Evelyn Wever-Croes, Minister di Naturalesa y Bienestar di Animalnan en general, Ursell Arends y Minister di Enseñansa Endy Croes tabata presente y e ministernan tambe tabatin un regalito pa e muchanan.
E top 3 di e scolnan participante, esta Agnes Kleuterschool (54%), Imelda Kleuterschool (18%), y Ayo Kleuterschool (15%) a ricibi un reconocemento pa e gran participacion na e concurso educativo aki cu ta na bienestar di nos mascotanan.
Dia internacional di mucha, diasabra dia 20 di november, e ganadonan a wordo anuncia riba e pagina di FaceBook Stima Mi Mascota. Ta trata di Levi Kelly y Cristofer Mestizo di 4 aña, Sofia Buunen y Nivlainne Laclé di 5 aña, y Kailong Lie Kwie, Candice Reyes y Amy Koolman di 6 aña. Masha pabien muchanan!


text:
Kenley Jansen a kasa ku Gianni Francisca. (FOTOS)
Den un seremonia trankil i bunita, huntu famia i amistatnan yegá, e pelotero di Los Angeles Dogers, Kenley Jansen drenta e boto matrimonial ku Gianni Jansen-Francisca. Gianni ta yu di e konosido pareha den mundu di “body building” na Kòrsou, Stanley Francisca i Ninita Rumai i ruman di e popular DJ RO-1. E kasamentu a tuma lugá den misa di Montaña i despues tabatin e parti di selebrashon na Santa Barbara Beach & Golf Resort. Kenley i Gianni tin un tempu kaba huntu i ta biba na Merka. E pareha tin un yu hòmber Kaden di 1 aña. Masha pabien na famia Jansen.


text:
Willemstad- No ta Boneiru so ta registrando un kresementu den a kantidat di kasonan positivo di Covid-19. Na Kòrsou awe a registrá un total di 91 tèst positivo di Covid.
Na tur 527 hende a hasi e tèst pa wak si nan tin Corona. Esaki ta nifiká un resultado positivo (positive test ratio) di 17.2% di tur test. Na Boneiru esaki na e momentonan aki ta kasi dòbel.
Ámbos isla ta parse di ta registrando un di 3 ola di kasonan di Covid, for dia e registrá e asina yamá variante britaniko, ku ta wòrdu konsiderá mas kontagioso ku esun original.
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Kralendijk- Diputado di Kultura, Nina den Heyer den un konferensia di prensa djaweps mainta a bisa ku no por kue sèn destiná pa kultura, usa pa drecha kaminda, òf hasi kalke otro kos kun’e.
E diputado a hasi su komentarionan relatá na sierto krítika ku a usa 44.000 dòlar pa un grabashon nobo di e himno Boneriano, kaminda ku tin yen otro prioridat.
“Pero no ta asina asina, por kue sèn destiná spesífikamente pa kultura, anto usa esaki pa drechamentu di kaya òf kombatimentu di pobresa”, asina Den Heyer a bisa.
Importante
Tambe e diputado a para ketu na importansia di nos himno. “Tin hopi hende ta bisa ku nos tin ku defendé nos kultura i nos identidat. Nos himno ta parti di nos identidat, meskos ku nos idiomoa”, asina e diputado a splika.
Den Heyer a bisa si ku e tambe ta haña ku ta trata di hopi sèn. “Toch tin hende den e mundu di músika ta bisa ku e preis ta hopi bon pa e lokual ku nos a hasi kun’é i e lokual ku nos ta haña bèk”.
E grabashon nobo di e himno lo keda presentá Dia di Boneiru, ku ta selebrá di 6 di sèptèmber.


text:
Real Madrid
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Real Madrid Club de Fútbol ta e club mas grandi di futbol di Madrid, (Spaña). E club a wordo lanta dia 6 di maart 1902 cu e nomber "Sociedad Madrid FC"; conoci den bida diario como "Real Madrid". E club a keda proclama pa FIFA como e mihor club di futbòl di siglo binti.[1].
(Ex-)futbolista di Real Madrid[editá | editá fuente]
- Spaña - Casillas
- Spaña - Xabi Alonso
- Argentina - Hinguaín
- Brazil - Pepe
- Portugal - Ricardo Carvalho
- Portugal - Cristiano Ronaldo
- Brazil - Ronaldo
- Brazil - Roberto Carlos
- Fransia - Zinédine Zidane
- Inglatera - David Beckham
- Portugal - Luís Figo
- Hulanda - Clarence Seedorf
- Brazil - Robinho
- Brazil - Cicinho
- Hulanda - Ruud van Nistelrooy
- Hulanda - Royston Drenthe
- Spaña - Raúl
- Brazil - Ze Roberto
- Hulanda - Wesley Sneijder
- Italia - Fabio Canavarro
- Brazil - Kaká
- Alemania - Özil


text:
Enfrentando $3.700 miyon di pago riba debe cu ta vence den e proximo lunanan, e regimen di NicolĂĄs Maduro ta sigui busca fondo desesperadamente, ofreciendo na e Rusonan, na prijs di baca flaco, e propiedadnan petrolero cu e Chavistanan a confisca di e companianan transnacional Mericano.
Y asina mes tin duda cu nan lo por logra di conta cu e fondonan pa evita un incumplimento di debe, asina Russ Dallen, socio y gerente di e firma Caracas Capital Markets, ta adverti den cuadro di un evento realisa diamars pasa na Miami pa Camara Venzolana – Americana y pa e  Venezuelan American National Bar Association.
âTur hunto, den e proximo dos luna, Venezuela y PDVSA mester paga como $3.700 miyon na debe cu ta vence, pero ta obvio cu nan no ta generando suficiente placa pa cubri e sumanan akiâ, Dallen a declara, cu tambe lo expone e situacion di e pais Sur Americano den e proximo siman den un audiencia di Camara di Representante. E situacion aki a conduci e regimen Bolivariano na acudi na e Rusonan, ken gradualmente tabata incrementando nan participacion den e industria petrolero Venezolano.
âNan a ofrece e Rusonan pa bende nan un participacion den PetroPiar, un operacion cu ta pertenece pa 30% na Chevron y den cual PDVSA a yega na tin un participacion di 70%, despues cu e regimen a expropia e participacion di 40% cu  ConocoPhillips tabatin, y cual ainda no a ser pagaâ, Dallen a bisa.
Segun e agencia di noticia Reuters, PDVSA a ofrece Rosneft 10% di e proyecto, desaroya pa procesa e crudo extrapisa di e Faha Petrolifero di Orinoco y transforma esaki den crudo sintetico.E oferta âta un señal di e situacion economico hopi duro cu e nacion Latino Americano ta enfrentando y di e influencia creciente di Moscu den e paisâ, Reuters a reporta citando cinco fuente di e industria. E operacion, sin embargo, ta luci bastante problematico pa Chevron, ya cu si yega na concretisa e acuerdo, nan lo ta drentando den sociedad cu Rosneft, un empresa cu ta enfrenta sancionnan imponi pa Washington, cu ta prohibi empresa Mericano establece negoshi cu e entidad Ruso.
En cambio, e situacion ta parce un bendicion pa Rosneft. âE Rusonan ta disfrutando esaki hopi mes, pa varios motiboâ, Dallen a enfatisa. âPa cuminsa, nan no tabata invita pa participa den e licitacion durante e âApertura Petroleraâ (licitacion di e sectornan di exploracion di Orinoco; red.), y awor nan ta vengando di e manera aki, y awor nan ta adkiriendo e activonan aki, cu a costa e companianan Mericano miles di miyones pa  construi, y cu despues a keda confisca y cu no a keda compensa, na prijs di likidacion, pasobra awor Venezuela ta desespera buscando placaâ, el a manifesta.
Pero e regimen no ta tocando exclusivamente porta di e Rusonan. Adicionalmente na e conversacionnan cu Rosneft, Venezuela tambe tabata papiando cu un banco di inversion Hapones pa trata di obtene fondo fresco, el a  agrega. E regimen ta tratando di obtene linea di financiamento nobo, na momento cu e pais ta enfrenta e crisis economico mas severo di su historia moderno y dificultad pa cumpli cu e gigantesco debe externo.  E bentanan di crudo, disminui na menos di un miyon bari pa dia, âni sikiera ta suficiente pa paga e companianan cu ta produciendo e petroleo, o importa medicina y alimento, y e reservanan internacional di e pais ya ta na sueloâ, Dallen a bisa.
E pais petrolero a logra paga $725 miyon na debe venci luna pasa, pero e regimen Bolivariano a duna muestra di tin problema na november caba, tempo cu nan no a logra paga nan debenan na tempo. E pago tabatin un retraso di 30 dia, pagando e suma relativamente modesto di $400 miyon na final di e periodo di gracia y incuriendo den loke e Mercado ta yama un âdefault tecnicoâ.E pago ey a keda realiza finalmente, gracias na e empresa petrolero Ruso Rosneft, cu a otorga un prestamo di $1.500 miyon, despues cu PDVSA a pone como garantia 50% di e accionnan di su refineria Mericano Citgo, un maniobra cu a lanta hopi asombro den e pasiyonan di poder na Washington. âY e $1.500 miyonnan ey, sin embargo, ya a evaporeaâ, el a adverti.


text:
Nelson Mandela
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Nelson Rolihlahla Mandela (Mvezo, 18 di yuli 1918 – Johannesburg, 5 di desèmber 2013) tabata aktivista di e movementu anti-apartheid i politiko di Suráfrika.
E tabata un di e lidernan historiko den e lucha kontra e sistema politiko institushonalisá ku tabata basá riba separashon rasial, konosi komo apartheid. Despues di e prome elekshon nashonal no-segregá den historia di Suráfrika, Mandela tabata presidente di e pais di 1994 pa 1999.


text:
Kralendijk, 12 di mei 2021 –Riba promé di mei, Wardadó di Playanan boluntario di Sea Turtle Conservation Bonaire (STCB) tene e promé patruyanan di monitoreo di nèshi di turtuga pa 2021 na Klein Bonaire, Te Amo & Donkey Beach i na e playanan na e parti sùit di Boneiru. Patruyanan na Playa Chikitu, den Parke Washington Slagbaai, lo sigui den luna di yüni, ora ku ta spera yegada di e promé turtuga blankunan muhé pa bin pone traha nèshi.
STCB su Kordinadó riba Tereno Daan Zeegers i Wardadó di Playa Sue O’Brien a registrá e promé nèshi di turtuga di e aña akí riba 10 di mei na Klein Bonaire, ku ta e mayor sitio di traha nèshi. E nèshi akí tabata di un turtuga kawama, un di espesienan di turtuga ku normalmente ta traha nèshi na Klein Bonaire entre mei ku ougùstùs. Ta spera yegada di e promé turtuga karètnan ku turtuga blankunan na luna di yüni.
Sin e sosten di su Wardadó di Playanan, STCB lo no por a patruyá tur e sitionan di traha nèshi kada dia di siman. Daan Zeegers ta komentá: “Nos ta sumamente gradesido pa e sosten di nos boluntarionan! Dor di nan sosten, nos por registrá tur aktividat di traha nèshi i kolektá datonan importante riba kua ta basa akshonnan di maneho pa protehá turtuganan di laman di Boneiru. Nos Wardadó di Playanan no ta sostené solamente nos trabou ku kontròl di e playanan, nan ta yuda nos tambe ku registrashon di nèshi nobo i ekskavashon di nèshinan ku a kaba brui, i piki sushi ku por forma un opstákulo pa turtuga muhé ku ta traha nèshi i yunan resien nasé, hasiendo asina e playanan bunita pa turtuga i pa hende.”
Si bo ke bira boluntario pa STCB òf bo ke djòin nan riba un patruya di monitoreo na Klein Bonaire, bo por manda un imeil pa Daan na field@bonaireturtles.org. Si bo ke sostené e trabou di STCB na un otro forma, bo por adoptá tambe simbólikamente un yu resien nasé òf adoptá hinter un nèshi di turtuga. Pa mas informashon, por fabor tuma kontakto ku STCB na stcb@bonaireturtles.org.
STCB ta hopi agradesido pa e sosten ku a kontinuá di parti di kompanianan i famianan pa medio di nan programa di Adoptá-un-Nèshi. Nos organisashon ke gradisí e adoptantenan di 2021: Best Cellars, VIP Diving, QVillas, BUTS Technical Consultancy, Dive Friends Bonaire, Bruce & Donna Hood, Novis Family, Gaia Concepts, Cargill, Blue Jay Holding, Harbour Village, The Laughing Seahorse, Enjoy2Stay, dNM Interim, Sand Dollar, Nederlands-Belgische Schildpaddenvereniging and anonymous donors. Masha danki!!


text:
Diasabra dia 19 di november venidero AMA (Asosiashon Mediko di Antias) ta organisando e di cuatro edicion di e “Caribbean Healthcare Symposium (CHS).” CHS ta e simposio unda tur persona cu interes den e sector di salubridad riba e islanan Hulandes Caribense por bini hunto. E tema di CHS e aña aki ta “Cuido di adultonan mayor riba e islanan.”
Adulto mayor ta hopi biaha lubida, pero ta alabes un parti sumamente importante pa e sociedad. Recientemente tabatin diferente cas di cuido riba e islanan den noticia pa motibo di situacion deplorabel y scarsedad financiero cu e consecuencia por ehempel di insuficiente cuminda pa e residentenan. “E edicionnan anterior di CHS a resulta den contribucion valioso den e discusion tocante e diferente obstaculo cu tin den e sector di salubridad riba e islanan. E aña aki conhuntamente cu e participantenan di CHS nos lo kier discuti solucion pa e problemanan actual den e cuido di adultonan mayor riba e islanan”, Louisa Kluijver (presidente di e comision organisando CHS) ta trece padilanti.
E programa di e aña aki ta uno hopi diverso, unda e oradornan cu diferente background y funcion ta bini hunto. E prome orador di e simposio Desiree Helder (hoofd afdeling Sociaal-demografische statistieken van CBS Aruba) lo bay elabora riba e posicion social-economico di e adultonan mayor na Aruba. E siguiente oradornan Nienke Smits (specialista ouderengeneeskunte) conhuntamente cu Remo Kock (algemeen directeur S.A.B.A) lo bay elabora riba e situacion actual den e cuido di e adultonan mayor na Aruba. Como conclusion Audrey van Schaik (psychiater y bestuurder di GGZ Rivierduinen) lo bay elabora riba e cuido pa adultonan mayor na Boneiro.
E interaccion cu e publico riba e islanan e ultimo dos añanan a percura cu e aña aki atrobe nos lo organisa e simposio den un forma virtual. Por supuesto lo tin espacio pa haci pregunta y tin interaccion “real time” cu e oradornan despues di cada presentacion. Esaki tambe lo ta posibel durante e breakout sessions cu lo tuma luga despues di e parti plenario. Durante e breakout sessions nos lo trata diferente tema den cuido di adultonan mayor y e participantenan lo haya e oportunidad pa bay den discusion cu e oradornan di e breakout session. E simposio lo conclui cu un debate, unda cu miembronan di e panel di debate y publico lo por participa.
E meta di e simposio ta pa duna un contribucion positivo na e calidad di cuido pa adultonan mayor riba e islanan. CHS ta pa tur hende cu interes den sector di salubridad riba e islanan Hulandes Caribense. AMA ta puntra un contribucion modera pa participa n’e simposio y e miembronan di AMA lo haya un tarifa reduci. E simposio ta acredita pa tur participante cu un registracion di BIG.
AMA ta warda bo na nos di 4 edicion di e Caribbean Healthcare Symposium diasabra 19 di november 2022. Por registra via www.medikoantiano.com/chs2022-info. Pa mas informacion of cualkier pregunta por tuma contacto via [email protected] of cu Aveline Figaroa, miembro di directiva Events AMA, na [email protected], +31 6 53962215.


text:
Oranjestad-Nos a tuma nota cu parlamentario Jeffrey Kelly ultimamente ta blo papia di integridad y hasta kier cuestiona e integridad di nos Lider. Ya cu e tin asina interes riba e tema di integridad, nos ta puntra nos mes ki dia Jeffrey ta bay haci e trabou parlamentario cu Pueblo ta page pe y ta bay durf di cuestiona tur e escandalonan di su colleganan di AVP.
Den e dianan aki ta pata pata di cosnan stranio y poco integro ta pasando na nos Pais y nos ta ripara cu Jeffrey kier desvia atencion y ta blo cuestiona integridad di opositor politico. Pero ta dicon Jeffrey ta “Oostindisch doof” pa tur e escandolanan cu ta pasando den gobernacion na nos Pais? Acaso Jeffrey tin miedo pa cuestiona su colleganan? Ta pakiko Jeffrey kier a bira parlamentario anto? Djies pa cobra un salario gordo? Por ehempel, ta unda Jeffrey a keda pa cuestiona e casoalarmagate na Lotto na unda e casa di su collega parlamentario Croes lo ta envolvi aden? Dicon Jeffrey no ta cuestiona e asunto di segurogate di e studiantenan na Hulanda na unda cu e casa di Minister Michelle lo ta envolvi den dje? Ta kiko a pasa cu Jeffrey no por cuestiona e supuesto vergunninggate cu lo ta envolvi Minister Croes den compra di vergunning? Dicon Jeffrey ta sconde pa no cuestiona Minister Oduber den e asunto di Bushirigate? Na APA tambe tin cosnan stranio ta pasando. Na unda Jeffrey ta pa cuestiona e APAgate den cual e mesun miembro di bestuur ta contratista cu lo mester ta haciendo trabou di demolicion den e area di freezone?
Esey ta e trabou parlamentario cu Jeffrey mester haci enves di ta haci cos di shishi cuestionando e intergidad di hende drechi manera nos Lider di MEP.


text:
“Solamente tin un cos pa haci aki na tera: tira flor di e sacrificionan chikito pa Hesus,” ta loke cu Santa Teresita di Lisieux a yega di bisa den su biografia. Cu esaki, diasabra, dia prome di october 2022, bo ta keda cordialmente invita p’asina recorda esun cu ta manda yobida di Rosa cu un mensahe di amor pa nos fo’i shelo.
E flor chikito cu un curason grandi cu kier pa nos resa p’e sacerdotenan di nos iglesia.
E anochi ta cuminsa pa 7:30 pm y ban honr’e na un manera hopi special, ne tereno bendiciona na Koyari.


text:
• Gradici bo mes pa bo propio cualidadnan y no keda wak e cosnan malo di bo so.
• Realisa tur loke b’a siña y no compara bo cu otro riba niun tema, paso bo lo menosprecia bo mes. Pensa riba tur loke b’a siña y con bo a crece y cu ainda bo por siña hopi mas.
• Hari bo mes ta un arma cu bo por uza semper, ora bo ta sinti malo. E ta un gran virtud, pa tin e capacidad pa haci chiste di bo mes. Probecha di e defectonan cu abo ta wak y hari di nan. Bo defectonan tambe ta parti di e ser espectacular cu bo ta.
• Descubri loke ta haci bo sinti bon y abusa di esey. Dedica na bo mes, sin sinti culpa di ta egoista.
• Consenti bo mes y cumpli cu bo caprichonan, specialmente si bo ta pasando den un dia of periodo dificil.
• Pensa cu bo merece lo miho y cu bo a bin na mundo pa ricibi lo miho cu e luga aki tin pa bo y ta bo obligacion pa sali busc’e.
• Uza loke ta haci bo feliz y lubida di satisface otro y djis satisface bo mes.
• Presta atencion na bo necesidadnan, bo curpa y mente ta duna bo señal, scuch’e y tur cos lo flui miho.
• Lubida di bo defectonan, paso pensando riba nan bo no lo resolve e problema toch, pues djis laga bay.
• Pordona bo mes, pa loke cu b’a haci contra bo mes tanto riba nivel mental, emocional of psicologico. Duna bo mes un oportunidad nobo y cambia loke mester cambia of lag’e manera e ta.


text:
Ecuador ta anota prome gol di Mundial den su victoria contra anfitrion Qatar
(AP) — E cantidad di stoel bashi den segundo mita a refleha e decepcion di team Qatar pa apertura di su prome Mundial....
Merca ta move pa protege prins Saudi den caso di asesinato di periodista
(AP) — Administracion di Biden a bisa cu oficina di prins Saudi, Mohammed bin Salman mester proteg’e di un demanda pa su rol den...
Expertonan Ucraniano ta join investigacion di explosion fatal di misil na Polonia
(AP) — Expertonan di Ucrania a join investigadornan Polaco y Mericano investigando un explosion di misil cu a mata dos homber den oriente di...
Corte Constitucional lo defini si e actriz Esperanza Gomez a viola e reglanan di...
(Infobae) – Despues di e demanda cu e actriz di cine adulto of pornografico a entrega den contra di e red social, e vocero...
Ryan Castro, cantante cu a bira viral riba TikTok cu su tema Jordan
(Infobae) – E cantante Colombiano ken a gana gran popularidad pa su temanan Jordan y Mujeriego a brinda Infobae un entrevista, unda el a...
Seguro di salud basico na Hulanda lo cubri medicina di Covid pa gruponan di...
(NLTimes) – Paketenan di seguro di salud basico lo cubri e medicina pa coronavirus Paxlovid pa gruponan di riesgo halto cuminsando for di dia...
Jay Leno ta sufri heridanan serio den explosion di vehiculo
(TMZ) – Jay Leno ta na un centro pa trata kemadura despues cu el a sufri heridanan serio na su cara segun TMZ a...
Adidas ta comenta tocante contract cu Kanye pa cu benta di Yeezy
(TMZ) – Adidas su anuncio cu nan lo bende diseño di Yeezy sin e marca di Yeezy normalmente lo nifica placa pa Kanye West...
Accidente di avion na Dallas ta cobra bida di seis persona
(AP) — Dos avion militar historico a boks y cay abao den un bala di candela durante un show aereo na Dallas, lagando seis...
UE ta pronostica recesion pa dal e aña aki mientras inflacion ta mantene
(AP) — Comision Ehecutivo di Union Europeo a elimina su pronostico di crecemento economico proximo aña, bisando cu 19 pais cu ta usa e...


text:
Simia di lino of linaza ta un di e fuentenan mas importante di e acido grasos Omega3, cu nos curpa NO ta produci y mester incluie den nos dieta. E investigadornan di INSTITUTO CIENTÍFICO PARA EL ESTADO DE LA LINAZA DE CANADÁ y di Merca, a enfoca su atencion den e rol di e simia aki den prevencion y curacion di numeroso enfermedad degenerativo y a constata cu consumo regular di dje, ta preveni of cura e siguiente enfermedadnan:
CANCER: di pecho, di prostat, di colon, di pulmon, etc., ya cu e ta contene 27 componente anti-cancerigeno. Ningun otro berdura conoci te awo ta igual e propiedadnan aki, e ta un protector contra e formacion di tumor.
BAHA DI PESO: Linaza mula ta excelente pa baha di peso, pues ta elimina e colesterol den forma rapido. Ta yuda na controla obesidad y e sensacion innecesario di apetit, por contene gran cantidad di fibra dietetico.
RETENCION DI LIKIDO: Consumo regular di linaza, ta yuda e riñonnan saca awa y sodio, (Edema) cu ta compaña semper cu inflamacion di enkel, algun forma di obesidad, sindrome pre-menstrual, tur e etapanan di cancer y enfermedad cardiovascular.
VITALIDAD FISICO: Un di e signonan mas notabel di mehoramento ta e incremento progresivo den vitalidad y energia. Linaza ta aumenta e coeficiente metabolico y e eficacia den e produccion di energia celular.
CUERO Y CABEY: Cu consumo regular bo ta nota cu bo cuero ta bira mas suave. E ta util pa cuero seco y sensibel na e rayonan di solo y ta ideal pa e problemanan manera: soriasis y eccema. Ta fungi como mascariya facial pa un limpieza profundo di cutis.


text:
Her’i strika
Te leu den siglo 20 na Kòrsou tabata usa her’i strika pa strika kabei. Den e tempu ei kabei lizu tabata un ideal di beyesa riba e isla. E téknikanan di stret kabei a desaroyá den peña pa strika kabei i e uso di métodonan di stret kímiko ku a kambia e struktura básiko di e kabei. Den fin di añanan 60 e estilonan di kabei a kambia pasobra Kòrsou a kuminsá aseptá un standarte di beyesa mas natural. Awendia ainda damanan yòn afrokurasoleño manera Nathifa Martina ta enfrentá un kaminda largu i personal pa loke ta trata e ekspreshon di beyesa i identidat pa medio di estilo di kabei.
Listen to the podcast
2:27 min
"Di loke ami a tende, hendenan tabata keinta e heru anto literalmente strika nan kabei."
- Nathifa Martina
Mi nòmber ta Nathifa Martina. Mi opheto ta un heru di strika antik. Di loke ami a tende – no ku ami ni mi mama a hasi’é nos mes – ta ku hende tabata usa e her’i strika, nan tabata keint’é anto literalmente strika nan kabei. Ami nunka a stret mi kabei. Dia mi tabatin 14 aña mas o ménos mi mama a bisami ku nos por a bai hasi un tratamentu ku tabata yama wetlook sigun mi pero te ei mi a yega. Tin hopi otro opshon pero ami no a hasi niun di nan. Ora bo yega na e edat di tuma bo mes desishonnan bo ta skohe kiko pa hasi ku bo kabei. Hopi hende ku a stret nan kabei den pasado a yega na e punto ku nan ta disidí konsientemente pa kòrta tur kos anto kuminsá di nobo. Anto e ora ei bo ta laga bo kabeinan krese natural. Bo ta aseptá ken bo ta. Bo ta aseptá bo kabei i bo ta aseptá bo identidat. No ku bo no a hasi esei promé pero esaki ta realmente un proseso ku ta hiba na identidat.


text:
A dektektá algun hende na Kòrsou ku un tipo di virus deskonosí.
Tin un kantidat di hende na Kòrsou ku ta sufri di un virus deskonosí. E pashèntnan ta yega nan dòkter debí na sintomanan ku parse Chikungunya. Nan ta keha di kentura, doló di wesu i kueru afektá. Konsekuentemente a tèst e pashèntnan riba malesanan manera Chikungunya, Zika i Dengue, pero tur e resultadonan tabata negativo. E vírologo yu di Kòrsou, Byron Martina, ke investigá, si kisas ta trata di e virus Mayaro, ku ta relativamente deskonosí. Martina ke sa tambe, si e pashèntnan mes tin un sistema di defensa, debí ku den pasado el a ser trata pa Chikungunya. Sinembargo Martina ta kere ku e chèns ta relativamente chikí ku ta trata di e virus Mayaro. “E virus ei hopi biaha ta paresé den paisnan ku tin mondinan grandi kaminda tin entre otro makaku. Paisnan manera Brazil i Trinidat. Pues bo no ta spera e virus aki banda,” asina e vírologo ta indiká. Mayaro ta un virus ku ta ser transmití pa un otro tipo di sangura, kontrali na esun ku ta transmití Chikungunya, Dengue i Zika. “Pero, basá riba investigashonnan di laboratorio, nos ta konsiente ku virusnan tin tendensia di adaptá nan mes na sanguranan nobo. Ademas despues di pasashi di orkan Matthew den Karibe, e ambiente ta ideal pa sanguranan i si e virus ta adaptá su mes na e sanguranan nobo, nos tin un problema,” asina e virologo Byron Martina a bisa. Dòkter Byron Martina, ta bai ku algun muestra pa hasi pruebanan ku virus Ulanda, pa por studia esakinan. Dòkter Martina a reuní ku epidemilogo Dr.Izzy Gerstenbluth di GGD pa krea un struktura pa fasilitá e investigashon na Ulanda.


text:
Den un entrevista cu psychologo Robert Leal a papia tocante asuntonan di abortus cu por tin efecto den persona su bida ora nan perde of no kier un yiu na e momento ey.
Abortus por pasa den hoben y adultonan. E por bin di un influencia pero kico por pasa of problema e por trece si un persona haci abortus. Pa mayoria di persona cu ta haci abortus ta trece algun problema. E ta agrega cu tin expecion pero e ta masha poco.
Pero tin caso cu realmente no ta mishi nada den nan ‘nan ta wake un manera fisico’. E ta bisa tin e grupo aki pero ta minoria. Tin diferente caso manera si e ser femenino tabata kier tin e yiu. El a aborta pa e situacion inespera. Tin caso cu nan tabata kier un yiu pero el a perde.
Tin situacion cu e hende homber no kier yiu anto ta keda pusha su pareha pa no haya yiu, pero e pareha si kier e yiu. Sinembargo den mayoria di caso hende homber ta esnan cu no kier y muhe si.
Locual e trece cune ora un persona ta aborta ta ‘e sentimento di culpa’. E ta un tristesa interno. E ta mara na miedo y tristesa, anto nan ta keda riba e pensamento cu ‘locual ma haci ta un daño’.
Un hende muhe cu a hacie aña pasa of pa varios aña caba tin ainda cu ta cana cu e culpa di e aborto. “Tambe ta depende di ki sorto di creencia tin su tras.” E tema di creencia ta ‘ta matando un hende’ den e caso aki e culpa ta ‘bira mas grandi ainda’.
Tin esnan cu ta mas hoben y e pensamento di no por sigui studia tey. Anto ta prefera aborta pa asina evita algo bay malo den nan estudio of conflict cu nan mayornan. Pero den tur caso e ta varia, vida a cuminsa cambia pero ainda e concepto di cu aborta ta un asesinato.
E concepto di creencia y e culpa mas fuerte. E sistema di creencia ta hunga un rol grandi cual ta haci e dolor keda mas largo. Pa motibo nan tin e tension di sentiment di culpa ta pone cu nan sistema di curpa paden no ta duna e permiso.
Sr. Leal ta splica cu e proceso ta diferente. E no ta manera nan ta splica cu e sperma ta drenta e ovule ‘esun mas lihe y balente ta drenta’ e ta bisa cu no ta esey. Nan ta spera pero e nan mes ta warda pa e proceso asina nan por tuma e decision.
Den su practica manera un psycholoog e ta bisa e ser femenino ta drenta den un nivel di baha stress. E ta importante pa e muhe principalmente. E no sa cuanto e proceso por dura. Tur cos ta depende e situacion cu e muhe a pasa aden.


text:
Redactor di Bon Dia Aruba, Pilar Flores: Experiencia di guera ta splica aprecio special...
Nos mester ta mas amabel cu otro y realisa cu tur hende tin su storia, y su trauma. Esey ta e filosofia di Pilar...
Gino y Felipe, e storia di e balor di animal pa bienestar di personanan...
Felipe tin un trabao hopi pisa. Pero, den mesun rosea Felipe ta hopi stima y tin tur libertad, cu su cuminda na ora y...
FAVIĀ ta invita tur docente pa bishita nan website educacional
Meta pa integracion di mucha visualmente incapacita den enseƱansa regular, special y den comunidad FAVI ta yuda y guia e personanan cu ta ciego y...
Entrevista cu fotografo Hubert de Cuba: āSaca potret ta haci mi hopi contentoā
āMāa sali di panchi pa candela.ā Tur hende cu ta activo pa mas di 15 aƱa den paintball y ta inverti den e ultimo...
Dia Internacional di Baile ā Adriana Kozlov: āA traves di nos baile, a traves...
Diabierna ultimo, dia 29 di april 2022, mundo di arte a celebra Dia Internacional di Baile. E dia special aki a wordo estableci pa...
Presidente di CAft Profesor dr. Raymond Gradus den combersacion cu Bon Dia Aruba; Consolidacion...
Obviamente miembronan di College Aruba financieel toezicht a papia di e contenido di nan carta di 10 di Juni cu Minister di Finanzas Xiomara...
Angelo Dirksz: āCu determinacion y confiansa den bo mes bo lo logra tur e...
Angelo Dirksz ta un hoben di 23 aƱa di edad cu recientemente a gradua di Ceolgio EPI, sector electrotechniek. Angelo a participa den e...
Entrevista cu Profesor Dr. Raymond Gradus (CAft)
Profesor Dr. Raymond Gradus na palabra: "meta di CAft ta pa Aruba tin miho finanzas publico."
E bida den balans di e artista impresionista Arubiano, Elvis Tromp
E tabatin apenas algun ora pa completa e pintura di Cas Ecury pa e ceremonia di develacion di e 103 cas commemorativo di KLM,...
Alzheimer; Diagnostico y Bida despues di Diagnosis; Drs. Melva Croes YƔnez (Neuropsicologo / Presidente...
Recientemente Bon Dia Aruba a publica un articulo unda cu a papia tocante un presentacion duna pa Fundacion Alzheimer Aruba, unda cu a trata...


text:
“Nos hobennan ta traha di diamante y oro, pero nan no a haya chens pa briya ainda. Tur di nan ta aki cu potencial inmenso cu nan no a explota ainda, pasobra nan ta traha pa ta fenomenal y no simplemente ‘bon’.”
Manera ta conoci rond mundo henter, hoben studiantenan tin dificultadnan pa scoge cua estudio nan lo kier tuma. Apart di tin presion pa scoge algo cu nan lo kier eherce pa resto di nan bida, hopi studiante sa tin presion pa scoge careranan mas tradicional manera abogacia, medico of economista. Esaki entre otro ta bin pa e preocupacion di tanto e studiante mes como famia, pa scoge algo cu lo por ofrece miho oportunidadnan economico, pues un carera cu ta lucrativo.
Inspiracion personal
Pero esaki no semper ta e caminda cu ta miho pa e studiante. Asina Jalken Antonia ta conta Bon Dia. Sr. Antonia kende den su carera como studiante a scoge pa studia economia di empresa y accounting, ta mira atras cu sentimentonan mixto. Despues di basta tempo di traha den e mundo empresarial, e ta mira cu aunke e mundo ey ta special, su curason no tabata den esey completamente. Sr. Antonia a traha pa 5 aña pa un compania grandi di accounting.
Actualmente su persona tin tempo afo di e mundo ey y ta trahando cu hobennan cu mescos cu ne no tabata sigur kico nan lo kier bira, menos si nan ta haciendo e escogencia corecto na momento di dicidi kico pa studia. E pregunta central cu e mes a puntra su mes 20 aña pasa, esta ‘ken mi ta y dicon mi ta haci loke mi ta haci?’, e ta urgi pa hobennan puntra nan mes.
Sr. Antonia a nace na Aruba y e tin un programa pa yuda hobennan di 16 aña te 33 aña na Hulanda, cual e lo kier expande pa otro paisnan pero muy en special na Aruba. “Mi a yuda studiantenan Hulandes, Marocano, Antiano na Hulanda, awo mi kier haci algo pa mi propio hendenan aki mes.”
Motivacion y oportunidad pa hoben
Cu su compania y fundacion Ja Ik BV, pa e ultimo 3 añanan sr. Antonia ta yudando studiantenan na Hulanda por medio di coach nan pa motiva nan mes y ‘realisa cu nan ta personanan cu talentonan inmenso cu simplemente ta wardando pa nan explota nan’.
Esaki sr. Antonia ta haci por medio di coach hobennan cu nan careranan, pa asina nan ser conoci miho cu nan cualidadnan positivo cual nan no a haya chens pa luci te ainda. Ademas di esaki e ta purba motiva hobennan pa realisa cu ‘nan ta traha perfectamente y nan tin tur e hermentnan cu nan tin mester den nan caba’.
Ademas ta hiba hobennan riba tournan di inspiracion unda nan ta haya chens di explora con un cierto carera lo ta di banda di e persona cu tin experiencia den e carera aki caba. Por ehempel, studiantenan cu ta studia management ta haya chens di bishita un banco of otro compania unda nan ta haya chens pa ta den contacto cu profesionalnan.
”Hopi biaha nos ta mira cu un manager ta duna feedback y e studiantenan cu nan a haya tin hopi potencial nan ta pidi pa haci un stage na nan compania, of ta simplemente keda den contacto pa sa con ta bayendo cu e ne.”
Sr. Antonia por mira cu su metodonan y su ekipo ta trece resultado pa hobennan, mirando cu actualmente nan ta guiando casi 800 hobennan na Amsterdam, Den Haag y Rotterdam.
‘Nos Rubiano ta fenomenal’
P’esey e kier trece e programa aki na Aruba pa asina yuda hobennan di Aruba cu segun cifranan tambe ta experiencia dificultad cu scoge e estudio corecto, manera por mira di e cantidad di studiante cu ta cambia di estudio na Hulanda.
”Rubianonan pero tambe por ehempel un Colombiano cu a crece aki tin talentonan inmenso. Nos ta hendenan asombroso, casi tur di nos tin conocemento di 4 lenguahe. Esey bo no ta tende casi na mundo. Pero mi ta kere nos potencial ainda no a haya chens pa briya. Si bo mira rond mundo hende no conoce nos hopi, pero nos ta digno pa haya reconocemento cu e talento cu tin scondi den nos.”
Sr. Antonia cu su filosofia di ‘bo curpa ta e compania di bo ser’, ta spera cu pronto hobennan haya un bon caminda tanto den mundo academico como mercado laboral.


text:
Mike Pompeo nombrá komo direktor CIA.
Senado merikano a nombra e republikano Mike Pompeo komo e direktor nobo pa CIA. Den senado tabatin 67 miembro na fabor di e nombramentu i 30 kontra. Mayoria di esnan ku a vota kontra ta senadornan demókrata. Kontrinkantenan di Pompeo tin interogatorio riba su vishon pa atendé ku terorismo. Asina por ehèmpel, e ta haña ku e téknika ku a usa pa interogá hende na Merka, despues di e atentadonan di 11 di sèptèmber, komo hustifiká. Ademas el a deklará tambe ku CIA no ta uza e téknikanan manera “waterboarding” (hinka hende su kabes bou di awa). Tambe Pompeo ke kolektá mas informashon di siudadadanonan.
Ken ta Mike Pompeo:
Michael Richard "Mike" Pompeo
Nasé: desèmber 30, 1963 (edat 53),
Edukashon : Skol di Lei Harvard (1994), Akademia Militar Estadonan Uní di Merka (1986)


text:
E congregacion di sociedad di misa catolico na Chile a admiti cu 64 persona ta victima di abuso sexual, 11 di nan sacerdote, kende a keda investiga pa institucion entre 2005 y 2020.
Den un informe a keda splica cu 17 di nan ta investiga pa abuso sexual y proceso canonico, nan a logra acredita e responsabilidad di 11 pa abuso sexual y 34 menor di edad y 30 adulto.
“Paden di nos institucion a tuma luga caso grave, negligencia y eror cu hamas mester a sucede, nos ta pidi pordon na tur esnan vulnerabel, daña, na nan famia, na nos comunidad y sociedad do conhunto”, Gabriel Roblero, provincial di compania di Jesus na Chile a bisa.
Di e religiosonan culpabel, cinco a fayece, tres a laga e compania, y otre tres, segun e congregacion a keda someti pa plan estricto di supervision profesional, cu yudansa psicologico.
E informe ta establece cu tur antecedente di e casonan a keda entrega pa e husticia for di 2018, mientras cu otro 31 victima a ricibi un compensacion economico pa parti di orden. E iglesia catolico na Chile a tene varios escandalo di abuso sexual for di 2010.
Aña locual e sacerdote, Fernando Karadima a keda acusa y un aña despues a declara culpabel pa e vaticano pa abuso di menornan di edad.


text:
Valido pa tur asesor fiscal y oficina di administracion ORANJESTAD – Na e momentonan aki Departamento di Impuesto ta preparando pa cuminsa otorga e paketenan di winstbelasting 2020.
E aña aki Departamento di Impuesto ta ofrece un bes mas un extra servicio na e asesornan fiscal y e oficinanan di administracion. Manera custumber lo bay otorga e paketenan di winstbelasting 2020 na e grupo aki prome cu manda e paketenan cu post.
E procedura Departamento di Impuesto ta mantene e siguiente procedura: – Ta manda e lista di cliente via e-mail: pakket@impuesto.aw – Ta uza e MS Excel file “Template klantenlijst WB-aangifte 2020”.
E template aki ta disponibel via nos website www.impuesto.aw. – E ultimo dia pa entrega e lista di cliente ta 22 di maart 2021.
– Departamento di Impuesto lo manda un notificacion via e-mail ora cu e paketenan ta cla pa busca.
– Departamento di Impuesto kier reitira cu e cliente ta keda responsabel pa e pakete di formulario di winstbelasting. Lo no bay otorga un duplicado na un otro persona of asesor, si ya a entrega e pakete caba na un asesor.
Departamento di Impuesto ta conseha pa cuminsa haci e preparacionnan pa yena e formulario di declaracion. E fecha final pa entrega e declaracion ta 31 di mei 2021.


text:
ORANJESTAD,Aruba
Tin situacion laboral hopi preocupante na Aruba actualmente, caminda tin indicacion cu varios retiro ta cayendo den diferente negoshi y hasta cu tin negoshi cu no solamente ta reduci nan personal pero ta bay over na cera e negoshi completo.
Drs. Mervin Wyatt-Ras miembro di fraccion di AVP den Parlamento a mustra cu e desaroyo aki tin hopi trahado preocupa y sigur un grupo cu oficialmente a wordo informa cu nan tin cu bay cas, ta un grupo grandi den refineria CITGO.
“Den caso di CITGO tin un desaroyo caminda e trahadonan ta bibando den un incertidumbre grandi ya cu nan no sa kico ta bay pasa y kico lo para di nan, pa motibo cu tin diferente negociacion tumando luga segun por a compronde.
Negociacionnan cu CITGO y otro operadonan cu gobierno y ya caba ta conoci cu CITGO y gobierno ta finalisando e asina yama ‘temporary suspension transfer agreement’ pero riba cual ainda no tin mucho claridad.
Segun por a compronde ta solamente un grupo di 10 trahado lo bay over pa e posibel operado y esaki ta un cantidad hopi abou loke ta lanta e pregunta kico ta bay para di e otro trahadonan.
Tambe por a tuma nota cu prome cu aña a finalisa, CITGO a manda bisa e trahadonan cu for di prome di januari nan no ta ser permiti pa drenta e compania mas y a base di esaki a inicia deliberacionnan.
Sindicato FTA tambe a dirigi carta na CITGO informando e compania aki cu pa falta di informacion y claridad, e trahadonan lo bay den accion di slowdown y cual accionnan mientrastanto a bira accionnan di protesta.
Tur esaki pa motibo cu e deliberacionnan entre gobierno, CITGO y RDA, ta yegando su finalisacion pero no ta informando e trahadonan kico ta bay pasa y si nan ta bay tin futuro cu e e refineria.
Fuera di e incertidumbre aki pa loke ta e aspecto laboral, ningun hende ta na altura kico ta bay pasa cu e “oil terminal” y si tin posibilidad cu trahadonan lo por bay over na drenta servicio di e sector aki y realmente ningun trahado ta na altura di kico ta e situacion berdadero.
Antes bou gobierno di AVP, esunnan cu awe ta Minister den gabinete Wever Croes tabata grita den medionan di comunicacion, caminda nan tabata insisti pa gobierno di AVP informa pueblo kico ta pasando y cu mester sali na defensa di derecho di trahadonan.
Hasta e actual Minister di Labor, sr. Glenbert Croes, tabata organisa protestanan dilanti porta di e refineria caminda entre otro el a sigura tur hende cu ora cu e bira Minister, e lo bay percura pa Arubianonan haya trabou den CITGO.
Awe nos por mira cu na momento cu trahadonan ta bibando den un incertidumbre laboral asina serio, caminda Presidente di FTA hasta a mustra riba e situacion cu lo surgi si trahadonan wordo manda cas, Minister Glenbert Croes, ni su sombra, ta yega den cercania di e tereno di e refineria.
Mientras cu FTA a pone enfasis riba e problemanan social serio cu e retironan aki lo genera, caminda ta kita pan for di mesa di un cantidad di famia, creando incertidumbre financiero y social den e casnan aki, e Minister di Labor ta briyando cu su ausencia y su falta di interes pa sali na vanguardia di trahadonan di CITGO cu algun di nan e mes ta bisa di a duna trabou.
Tur e cosnan aki ta aspectonan cu nos tin cu tuma na cuenta pero ningun hende ta scucha cu gabinete Wever Croes ta bin dilanti pa informa Parlamento, representantenan di pueblo, of ta bay duna cuenta riba e negociacionnan cu ta tumando luga, con lo bay paga e trahadonan?
Tempo cu otro companianan a bay for di Aruba, e companianan aki a duna e trahadonan un cierto suma di placa y a yega na un acuerdo cu nan pero na e momentonan aki ningun hende ta tende kico ta bay pa futuro di e trahadonan, ni for di gobierno.
Ora cu CITGO a establece su mes na Aruba, tur documento concerni, acuerdonan, protocolnan a wordo poni na disposicion di Parlamento caminda tur hende a haya tempo suficiente pa tira bista riba esakinan y asina pone nan mes na altura di kico tabata e acuerdo logra.
E actual ministernan awe a grita e tempo ey cu esey no tabata bon y cu nan mester a haya un copia personal pero awe no tin ningun documento poni na parlamento, no tin ningun copia cu pr wordo haya y simplemente gabinete Wever Croes ta sigui manipula cu interes di trahadonan, interes di pueblo y interes di henter e pais,” Parlamentario Mervin Wyatt Ras a declara.


text:
Kralendijk- For di djabièrnè 14 di mei 2021 Kámara di Komèrsio lo ta habrí atrobe na e oranan di kustumber. Durante dianan di trabou Kámara di Komèrsio ta habrí e ora ei for di 8:00 te 12:00 or i for di 13:00 te 16:00 or pa risibí kliente. Riba djabièrnè Kámara di Komèrsio ta habrí for di 8:00 te 16:00 or.
Tòg ta konsehá kliente pa mas tantu posibel hasi uso di e posibilidatnan pa aserká nos via email, di manera ku bishitanan físiko ta keda limitá.
Medida
Kámara di Komèrsio ta pèrmití maksimalmente 5 kliente na mes momentu den su sala na entrada, mester desinfektá man i mester mantené un distansia di minimalmente 1,5 meter for di otronan. Banda di esei bisti un tapaboka tambe ta obligatorio ainda. Alabes nos ta supliká bo pa den kuadro di higiena paga mas tantu posibel ku bo karchi di banko òf ‘online’.


text:
KRALENDIJK – E atletanan di BonKarate di Boneiru, fin di siman pasá, tabata ku tremendo prestashon den e kompetensianan di Curacao Open.
Djabièrnè último ku tabata e promé dia di e kompetensianan di karate den Curacao Open, e atletanan di BonKarate tabata ku bon resultado, tambe djasabra.
Riba e promé dia di e kompetensianan,
Raiza Wilsoe a logra medaya di oro.
Ian Yan tambe a logra medaya di oro.
Chris Yan a logra medaya di plata.
Ethan Welvaart medaya di plata.
Jamal Silberie tambe e logra medaya di plata.
Riba djasabra ku tabata e último dia di e kompetensianan,
Katherine Montero ku oro.
Dimar Kalma plata.
Bonnie Roefs di 4 lugá.
Miguel Pietersz di 5 lugá.
Thuersten Winklaar di 5 lugá.
Na tur BonKarate a logra un total di 3 medaya di oro i 4 plata den Curacao Open fin di siman pasá.
Riba potrètnan momentu di e apertura ofisial di e Curacao Open, tambe na final di e kompetensianan.


text:
Poblashon
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Poblashon ta referí usualmente na e kantidat di hende den un sierto teritorio, sea ku esaki ta un siudat of pueblo, region, pais, kontinente, of henter mundu. Ta kustumber pa gobièrnu kuantifiká e grandura di e poblashon residente denter di su huridikshon pa medio di un senso; ku ta un proseso pa kolektá, analisá, kompilá i publiká dato relashoná ku un poblashon.
Densidat di poblashon ta indiká kuantu hende òf kualkier organismo ta biba den un unidat di superfisie. Esaki ta wòrdu ekspresá den habitante pa kilometer kuadrá.


text:
Sra. Richella Dorothal, director di DTI ta informa riba keur di autonan di Tour Operators. E ta bisa cu ta bezig cu projecto HH Code (health and happiness) cu tur departamento concerno den crisis team pa atende cu tur rekisito di cada departamento.
Pa DTI keuring tin cu cumpli cu nan action y autonan tin cu cumpli cu nan keur. E enfoke pa Tour Operators cu a haya e opcion pa pasa keur dia 22 di mei 2021, esey ta cay riba diasabra.
Tin oportunidad pa haci afspraak y por pasa prome cu dia 22 di mei, pero mester ta obligatorio pa haci e afspraak pa por pasa cu auto pa asina keur, nan por pasa balie pa haci esaki.
E ta bisa cu tin ATV’s y UTV’s ta coriendo cu tin nan keur y carios car rental ta haya control y nan ta haci nan keur up to date, y ora constata cu tin un di auto den mal condicion nan ta bin keur.


text:
ORANJESTAD,Aruba
Den cuadro di reunionnan Interparlamentario di Reino, e siman aki na Corsow, un delegacion di Parlamento di Aruba ta na Corsow. Dialuna lo inicia cu e reunionnan Bipartite entre Aruba y Corsow. Intencion di e reunionnan ta pa por yega na palabracion concreto riba diferente tereno na bienestar di e ciudadanonan di e islanan.
PROGRAMMA DI REUNION
Pa loke ta e reunionnan Bipartite lo toca entre otro e situacion di Venezuela y su implicacionnan pa e islanan, colaboracion ministerial general, colaboracion riba tereno di salubridad y economia. Pero di otro banda tambe lo atende aspectonan legislativo riba tereno di screening di Ministernan y Parlamentarionan, y aspectonan di e buki nobo di procedimento penal.
COLABORACION RIBA TERENO DI SALUBRIDAD
Durante ultimo reunion Bipartite a señala e importancia pa inventarisa e diferente specialisacionnan medico cu tin na e paisnan Caribense di Reino. Corsow, Sint-Maarten y Aruba ta inverti hopi placa den cuido medico y ora ta conoci ki tipo di specialisacion tin na cada isla por inverti mihor, traha mihor palabracion y brinda un mihor cuido medico na e ciudadanonan di cada isla. Pero na mes momento por reduci gasto mara na manda patientnan pa exterior tambe. Esaki ta un di gastonan mas halto y cu ta core alrededor di 45 miyon florin pa aña. Aunke Minister Dangui Oduber a logra baha esaki si, pasobra bou Gobierno anterior e suma tawata alrededor di 60 miyon florin pa aña.
Un otro punto di preocupacion grandi pa loke ta salubridad publico ta maneho di Hospital. Den cuadro di esaki y e ultimo desaroyonan na Aruba nos lo elabora riba e punto aki pa wak con por yega na solucionnan comun y duradero pa retonan comun.
SITUACION VENEZUELA
Implicacionnan di e situacion na Venezuela riba e islanan ta obvio. Por sinti e consecuencianan riba tereno economico, den enseñansa, salubridad publico y tambe nos seguridad. Pa e motibo ey a introduci caba diferente instrumento, ley y maneho pa mitiga e riesgonan aki.
Pero un punto importante cu lo elabora riba dje durante reunionnan Bipartite y Interparlamentario ta e introducion di un “Electronic System for Travel Authorisation” (ESTA), manera Minister di Husticia, mr. Andin Bikker, a anuncia. Esaki lo ensera introducion di un obligacion pa un pasahero pidi permiso pa biaha pa Aruba, prome cu por biaha. Esaki ta un instrumento cu lo fortifica nos seguridad y control na frontera.
PA CONCLUI
Tur e reunionnan ta termina den palabracionnan concreto pa asina como Parlamentario nos por urgi Gobierno pa explora posibilidadnan of ehecuta y introduci e cambionan necesario. Lo nos tene pueblo informa di e diferente reunionnan cu lo tuma lugar e siman aki na Corsow.


text:
KRALENDIJK – Diputado James Kroon a papia ku suidadanonan di Rincon, esaki relashoná ku loke e nan ta pidi atenshon pe.
Djabièrnè 20 di sèptèmber último un grupo a tene manifestashon pariba di misa na Rincon, paso kosnan no ta bai bon den e bario.
Entre otro nan a presentá na diputado ku nan tin prekupashon pa loke ta trata bankomátiko na Rincon. Nunka no tin sufisiente sèn den e mashin. ‘No tin un banko, tur a sera porta i bai’. A pidi diputado si por tin un ambulans pa Rincon, a papia di diferente kaya ku ta rekerí atenshon i spil pa yuda na algun sitio den tráfiko. Asina nan a elaborá riba diferente punto ku nan ke pa atendé. Diputado James Kroon a tuma kontakto ku direktor di banko miéntras nan tabata na e sitio i el a duna un splikashon kiko a sosodé ku e bankomátiko. Ta trata di un problema tékniko. E direktor a menshoná ku ta trahando pa trese mas posibilidat pa por “Swaip” den bario Rincon, i no mester usa plaka kèsh.
‘WEB ta bai sera su ofisina na Rincon’.
E parti di WEB tambe a haña reakshon, e asuntu di paga fin di luna i di “Pagabon”. Diputado Kroon a palabrá ku e grupo pa nan pone tur kos riba papel i entregá esaki na gobièrnu. Di parti di gobièrnu tin atenshon pa e remarkenan di entre otro bario di Rincon, pa drecha mas ku ta na alkanse di gobièrnu pa e suidadano di Boneiru.
Dia 4 di òktober diputado Kroon ta reuní un bia mas ku e grupo.
Potrèt saká pa Rudolf Wout.


text: Diadomingo madruga a drenta informe di un accidente basta pisa dilanti e kazerne di bombero na Sabana Berde, mesora a dirigi tanto polis, ambulans como tambe e equipo di rescate di bombero. Na yegada di e patruya a bin compronde cu aki ta trata di un accidente frontal basta serio cu 2 hende herida. Ta trata aki di un accidente entre un pickup y un auto di famia. Na yegada di e equipo di rescate di bombero nan mester a corta casi full e auto pa asima ;ogra saca e victima. Na yegada di e ambulansnan nan a stabiliza ambos victi,a y a transporta nan pa hospital. Nos lo sigui informa…….


text:
Mensahe klave / Atvertensia na vigor i vigilansia:
- Un vigilansia pa tormenta tropikal ta na vigor ku Potensial pa Siklon Tropikal 2 (20-30%
chèns pa kondishon di tormenta tropikal) ku aun no a forma.
- E posibel tormenta tropikal por pasa 50 mi (80 km) sùit di Boneiru riba djárason 29 di yüni
pa 8’or di anochi ora lokal (AST).
- Bientu di tormenta tropikal 40-50 mph (64-80 km/o) ta posibel durante di e anochi di
djárason i djaweps mardugá.
- Kantidat di áwaseru 25-76 mm (1-3 inch) ta posibel for di djárason te ku i inkluyendo
djárason anochi.
- Olanan di altura 9-12 pia ta posibel for di djárason anochi.
Efekto riba kondishonnan lokal
- Bientu:
Bientu for di direkshon ost pa nort ost durante djárason mainta. Pa fin di djárason atardi e bientu
ta kambia di direkshon i bini for di ost atrobe, ku velosidat di 56-64 km/o (35-40 mph)
posiblemente 64-80 km/o (40-50 mph) na fin di djárason anochi. Ráfaga di bientu fuerte di 80-96
km/o (50-60 mph) ta posibel durante djárason anochi kompañá ku áwaseru. Den mardugá di
djaweps e bientu lo kuminsá baha.
- Laman:
Olanan por subi te ku 9-12 pia djárason anochi.
- Áwaseru:
For di djárason atardi inkluyendo anochi un total di 25-76 mm (1-3 inch) di áwaseru ta posibel.
Ta konsehá outoridat lokal i residente di Boneiru pa sigui monitoreá futuro progreso di e
sistema di wer i pa tuma tur prekoushon nesesario pa salbaguardiá bida i propiedat.
- E sentro su último posishon i pronóstiko:
Te ku djadumingu 3 di yüli 2’or di mardugá ora lokal (AST), e posishon mas serka ta pronostiká
na:
Djárason 29 di yüni 8’or di anochi ora lokal (AST) 11.5N 68.2W Tormenta Tropikal 47 mi (76 km)
S di Boneiru
Djamars 28 di yüni 5’or di mainta ora lokal (AST) 9.3N 55.2W Tormenta Tropikal 908 mi (1461
km) ESE di Boneiru
Djamars 28 di yüni 2’or di mèrdia ora lokal (AST) 9.9N 58.2W Tormenta Tropikal 700 mi (1126
km) ESE di Boneiru
Djárason 29 di yüni 2’or di mardugá ora lokal (AST) 10.7N 62.3W Tormenta Tropikal 416 mi (670
km) ESE di Boneiru
Djárason 29 di yüni 2’or di mèrdia ora lokal (AST) 11.3N 66.3W Tormenta Tropikal 146 mi (234
km) ESE di Boneiru
Djaweps 30 di yüni 2’or di mardugá ora lokal (AST) 11.7N 70.2W Tormenta Tropikal 136 mi (218
km) WSW di Boneiru
Djaweps 30 di yüni 2’or di mèrdia ora lokal (AST) 12.0N 73.7W Tormenta Tropikal 368 mi (592
km) W di Boneiru
Definishonnan:
VIGILANSIA PA TORMENTA TROPIKAL: Un vigilansia pa kondishonnan di tormenta tropikal,
inkluyendo bientu sostené dentro di e rango di 63-117 km/o (39-73 mph) (34-63) nudo ta posibel
den un region spesífiko dentro di 48 ora òf ménos.


text:
…CTB ta lansa kampaña di konsientisashon…
Willemstad – 19 di sèptèmber 2016 – Dia 27 di sèptèmber próksimo rònt mundu ta selebrá Dia Mundial di Turismo. Riba e dia aki ta para ketu na krea konsiensia riba importansia di turismo i su balor sosial, kultural, polítiko i ekonómiko. E aña aki, mundu lo selebrá e dia ku un tema komun, “Tourism for All”. CTB lo usa e tema aki komo un plataforma pa kòrda nos komunidat riba e importansia di nan partisipashon den nos industria turístiko. Pa duna inisio na e kampaña di konsientisashon aki Minister di Desaroyo Ekonómiko, sr. Eugene Rhuggenaath a desvelá un billboard i konvoi ku ta ilustrá e tema “Tourism For All” esta “Turismo Pa Nos Tur”.
Durante di e trayekto di preparashon a invitá empleadonan di 34 organisashon pa nan ta kara di e kampaña di konsientisashon ‘Turismo Pa Nos Tur’.E diseño aki lo bai keda proyektá riba diferente billboard riba nos isla di kual e promé a keda desvelá i ta ubiká na Mohikanenweg enfrente di Goisco. Tambe a laga wrap un konvoi grandi di ABC Bus bedrijf ku e mesun diseño gráfiko. Tantu e billboard komo e konvoi lo karga e tema di Dia Mundial di Turismo di e aña aki kual ta ‘Turismo Pa Nos Tur’. Ku esaki un bes mas ta suprayá e importansia di partisipashon di nos komunidat den nos industria di turismo. Ta trata aki tantu di esnan ku ta partisipá di manera aktivo den e industria dor ku nan ta laborá na un instansha turístiko pero tambe esnan ku no direktamente ta laborá den e sektor turístiko, pero ku sí ta aportá via di un bon komportashon, kordialidat i duna un bon servisio na e eksperensia total di e bishitante.


text:
Saludos ! Danki pa e bunita reaccionnan ricibi pa cu mi buki nobo. Tawatatin mas buki cu a wordo publica y presenta den anja 2020. Un di nan ta e buki “E arte di Padu Lampe “ skirbi pa Stan Kuiperi. Tawata un dushi sorpresa na Unoca, e atardecer di e presentacion y bautizo di e buki di Lady Ruth “Alegria di Ruthy Poema 2 “, ora cu e yui muhe di Padu , Vivian “Vichy” Lampe y su pareha Victor Samuel a entrega na nos como regalo, e buki cu Stan Kuiperi a skirbi tocante Padu den “E arte di Padu Lampe” cu su version na ingles tambe “The art of Padu Lampe”. E buki aki ta un sonjo bira realidad di Fundacion pa Promove Cultura di Aruba na Honor di Padu Lampe. Cu un bunita Prologo di sra. Alice van Romondt, presidente di e Fundacion menciona. Un bunita introduccion skirbi pa e autor di e buki aki Stan Kuiperi. Stan Kuiperi mes ta un profeshonal y artista pintor di hopi bunita cuadranan . Kemen, e ta mira y sinti Padu su talento y obranan cu ta masha hopi mes, despues di su viahe interno nos por tribi bisa, pa conose ken y kiko ta e homber bendiciona cu talentonan asina bunita, nos dushi Padu. Un bunita Biografia di Padu Lampe. E buki di Padu Lampe “E arte di Padu Lampe” ta cubri entre otro hopi di e temanan cu Padu a pinta den su bida te na su edad halto . Juan Chabaya “Padu Lampe” a pasa den luz di Bida Eterno , solamente un par di luna prome cu su di 100 cumpleanos. Nos por bisa libremente cu ela yega un siglo na edad. Padu a laga un herencia grandisimo den cantidad y calidad di su arte di skirbi, pinta y toca piano. Nos ta felicita amigo colega pintor Stan Kuiperi, cu a hasi y logra hinka den otro un tremende pero tremendo bunita buki cu tur Padu su logronan, tur locual Padu a hasi den su bida, y tur e herencia cultural cu Padu a laga pa su dushi isla Aruba.
Lady Ruth, cu ta un bon amiga di Vivian “Vichy” e unico prinses di Padu, a skirbi varios poema pa Padu pa cu dia di su cumpleanos durante anjas. Nos tawata hasi esaki di curazon cu hopi amor y carino. Como muestra di aprecio pa e poemanan, Padu a regala Lady Ruth varios di su cuadranan durante anjas y asina tambe nos coleccion di 6 cuadra menciona den Padu su buki.
Sin conta e dos cuadranan cu ela manda pa su yui hombernan na Hulanda. E buki precioso y balioso aki “E arte di Padu Lampe” su texto den man di Stan Kuiperi, e idioma Papiamento a wordo revisa pa Ramon Todd Dandare y e diseno grafico ta di e talentoso artista y fotografo profeshonal Steffen Maas. Oh, pero e buki aki ta asina bunita ! Dushi mes ! Skolnan tin awor den e buki aki masha hopi informacion mes encuanto di bida y talentonan di nos tata di cultura Juan Chabaya “Padu” Lampe. “Padu a percura pa laga un herencia nacional hopi valioso atras pa tur generacion cu ta sigui, cu ta consisti di dos parti :”Un: E tesoro artistico grandi y permanente di pintura, musica y literatura. Den di dos lugar un ehempel personal di gratitud profundo pa bendicionnan di bida y respet pa dignidad y balornan humano. Nos pabien na Fundacion pa Promove Cultura di Aruba “na Honor di Padu Lampe” Tur esaki posibel y danki na Unoca y Prins Bernhard Cultuurfonds Caribisch Gebied.
Pabien na tur cu a coopera den manda potret di nan cuadranan pinta pa Padu Lampe cu ta den e buki . Vichy, mi bunita amiga ruman, Pabien cu e buki di bo tata stima. Padu semper den mente, alma y curazon. Nos tata di cultura, den bunita luz eterno ! Un bunita strea mas na shelo…Love you too !
Un crenchi di nos, encuanto e buki unico “E arte di Padu Lampe” e siman aki den nos relato.
Danki pa su bunita publicacion di curazon . Ban sigui cuida nos salud y duna Dios danki pa bida cu salud y hopi sabiduria den nos alegria ! Pa tur nos lectornan “un dushi dia “ !


text:
ORANJESTAD,Aruba
Prome Minister Evelyn Wever-Croes:
‘Danki na Dje’ ta e tema di e aña aki
Den e siman aki, Aruba completo ta preparando pa celebra e fecha natal di un gran lider y estadista di nos pais, Gilberto François ‘Betico Croes’. En conexion cu e dia importante aki, Prome Minister Evelyn Wever-Croes ta bishita diferente scol rond di Aruba.
Muchanan di Colegio Ora Ubou na Tanki Leendert tambe tawata contento cu e yegada di Prome Minister na nan scol diamars merdia na unda cu Premier a wordo ricibi pa e Cabesante di scol, docente y alumnonan. Alumnonan di Klas 5A y 5B tawata tin un encuentro den klas pa mas di un ora na unda cu no solamente Prome Minister a conta nan mas di su Omo Betico Croes sino tambe Premier por a sinti e entusiasmo y respet cu e muchanan tin pa e gran Arubano Betico Croes.
Riba e pregunta si Betico Croes a inspira Prome Minister pa drenta politca, Prome Minister a bisa cu definitivamente, Betico tawata un inspiracion grandi p’e y un ehempel pa sigui como un politico. Prome Minister a expresa cu e ta un honor grandi di a wordo aconseha pa Betico Croes pa sigui studia y no laga nada strob’e di logra su meta.
E pregunta aki a dirigi riba otro preguntanan importante entro otro ‘Kico e lo kier cambia como politico y como Prome Minister di nos pais’. Premier a enfatisa cu p’e enseñansa ta hopi importante. Y e kier mira y realisa cambionan grandi den enseñansa. Esaki ta un di e motibonan principal tambe pa drenta politica, pa drecha y soluciona loke no ta canando bon. Pa percura pa e cosnan cu a bay malo tanto den enseñansa pero tambe generalmente, wordo drecha y haci e cambionan cu mester wordo haci. Den esaki, Prome Minister a enfatisa cu ta “Danki na Dje”, danki na Betico, e tin e inspiracion aki pa logra cambionan pa nos pais.
Prome Minister ta gradici Colegio Ora Ubou, Cabesante di Scol, sr. Ivan Croes, cabesante suplente, sr. Haime van der Biezen, maestronan tur cu a tuma nan tempo pa ricibi Prome Minister asina bunita, muchanan di e scol y juffrouw Tessa y juffrouw Manuela di Klasnan 5A y 5 B.
Prome Minister a tuma e oportunidad tambe pa invita tur mucha pa asisti na e Manifestacion cultural cu lo tuma luga diabierna awo 24 di januari di 7:00 pa 10:30 PM na Plaza Libertador G.F. Betico Croes. Tambe pa bishita e diferente otro actividadnan cu ta tuma luga rond nos isla dia 25 di januari, Dia di Betico.


text:
Kralendijk- Ounke ku e sifra di kasonan aktivo di Covid-19 ta sigui mustra un bahada, tòg e kantidat di hende ku ta tèst positivo ta keda un fuente di preokupashon.
Djabièrne di e 60 resultadonan di tèst ku a drenta, 18 a resultá di ta positivo, ku ta kasi 1 den kada 3 persona ku ta tèst. 50 hende a rekuperá di Covid-19. Segun dr. Marian Luinstra a splika den konferensia di prensa djaweps atardi, e kantidat di hende ku ta tèst positivo, ta keda un fuente di preokupashon.
Hospital
E kantidat di hende ku ta den hospital pa motibu di Covid tambe ta sigui subi. En total tin 19 persona den hospital. Tin 12 persona hospitalisá na Boneiru, 3 ta haña kuido intensivo. Tin 1 persona den hospital na Kòrsou, 1 persona den hospital na Aruba i 5 persona den hospital na Colombia.


text:
WILLEMSTAD- 20 di yanüari 2021 – Ofisina di Turismo di Kòrsou (CTB) ta raportá un kantidat di 9.909 turista di estadia pa luna di desèmber. E kantidat aki sigur tabata un desapunto. Pa motibu di Covid-19, Kòrsou a introdusí restrikshon di biaha pa Kòrsou na mart 2020. Gradualmente a kuminsá trese kambio den e restrikshonnan pa ku entrada na Kòrsou medio luna di yüni pa e islanan di Karibe Hulandes i seguidamente pa Europa riba promé di yüli 2020. Durante e di 3 kuartal di aña 2020 (yüli, ougùstùs, sèptèmber) Kòrsou a risibí 8.195, 9.227 i 10.420 turista di estadia respektivamente. Durante e di 4 kuartal (òktober, novèmber, desèmber) Kòrsou a risibí 13.556, 13.705 i 9.909 turista di estadia respektivamente. E motibu di e kaida den kantidat di turista di estadia na luna di desèmber ta relashoná direktamente ku e konseho di biahe negativo anunsiá pa Gobièrnu Hulandes na komienso di desèmber, na momentu ku a pone Kòrsou riba kódigo oraño. E desaroyo aki tin su impakto negativo tambe riba e kantidat di turistanan for di Hulanda pa e próksimo temporada.
Na luna di desèmber, Kòrsou a risibí 7.092 turista for di Hulanda kual ta 61% ménos ku e kantidat risibí na desèmber 2019. For di Alemania un kantidat di 306 turista a keda registrá. Na desèmber, 35% di turistanan prosedente for di Europa a keda den un ‘resort hotel’ (esta hotèl chikí, grandi i bùngalo). Durante e lunanan anterior e kantidat ku tabata keda den un ‘resort hotel’ tabata 55%; esaki tambe ta un di e otro efektonan di e konseho di biahe negativo. Di otro banda, e kantidat averahe di estadia di turistanan na luna di desèmber sí tabata muchu mas haltu. Turistanan prosedente for di Europa a keda kasi 4 anochi adishonal na desèmber 2020 kompará ku desèmber 2019. Na desèmber 2020 e averahe di anochi tabata 13.6, miéntras na desèmber 2019 un averahe di 10.0 anochi a keda registrá.
E echo ku Kòrsou tabata risibí for di Estádos Unídos turista solamente for di 4 estado kombiná ku un kantidat limitá di aerolínea a pone ku Kòrsou a risibí na luna di desèmber 960 turista for di USA. Un kantidat di 10% di e total di turista risibí na luna di desèmber ta prosedente di USA. Un total di 137 turista a bishitá nos for di Canada. For di region Karibe, Kòrsou a risibí 424 turista di estadia na desèmber, primordialmente for di e islanan den Reino Hulandes.
Sifranan yanüari te ku desèmber 2020
Kòrsou a registrá na 2020 un total di 174.871 turista di estadia. Esaki ta solamente 38% di e total risibí na 2019. Aña 2020 a kuminsá hopi fuerte; 62% di e kantidat total di turista di estadia ku a bishitá Kòrsou a keda risibí durante e promé 3 lunanan di aña. Mayoria di nos bishitantenan ta prosedente di Europa (64%), sigui pa Nort Amérika, 19% ta prosedente for di e region aki. Sur Amérika, Karibe i sobra di mundu a registrá 8%, 6% i 3% respektivamente.
CEO di CTB, Paul Pennicook a remarká, “mirando e echo ku Kòrsou a keda poné riba kódigo oraño dor di Hulanda, nos ta antisipá un reto pa loke ta trata e kantidat di bishitante mensual for di Hulanda den e promé kuartal di 2021. Nos ta keda karga speransa ku e konseho di biahe lo keda adaptá pronto di manera ku nos lo por kuminsá risibí turistanan hulandes bèk. Mientrastantu CTB ta sigui promové Kòrsou den e merkadonan di enfoke awor ku e restrikshonnan pa ku entrada na Kòrsou a keda eliminá pa sobrá di mundu. E ophetivo pa sobrá di e aña aki ta pa stimulá demanda for di tur merkado”.


text:
Aserkamentu amplio den fase di problemátika di kachó i kon pa salvaguardá bienestar di bestia
Aserkamentu amplio den fase di problemátika di kachó i kon pa salvaguardá bienestar di bestia
11/03/2022 Eilandnieuws
Molèster di kachó ku ta kana lòs ya pa basta tempu kaba ta forma un problema.
E grupo di trabou den kua tin representashon di Gabinete di Gezaghèber, Supervishon i Mantenshon di Lei, Ofisina di diputado Kroon, Ofisina di diputado Thielman, Kuerpo di Polis Hulanda Karibense, Ministerio Públiko i departamento di Komunikashon ta bai atendé den fase ku e problemátika di kachó.
E problema ta kompleho i ta enserá mas ku solamente molèster di kachó ku ta kana lòs. Tin kestion di un oumento di e kantidat di insidente ku mordementu, kaminda no solamente hende na pia i mucha ku ta kore baiskel ta bira víktima di esaki, pero tambe hopi kriadó di kabritu i karné. Tin kestion di maltrato di bestia, entre otro deskuido. Tin un oumento di krio di diferente tipo di kachó kaminda no ta ofresé bon sirkunstansia na e mama kachó i su yunan i kaminda no ta proveé e kuido i sosialisashon nesesario. Banda di esei tin doño di kachó, ku sí ke kuida nan bestia di kas, pero finansieramente nan no por hasi esaki.
Gobièrnu por hasi uso di tres instrumento. Mantenshon di lei, sòru pa fasilidat i duna informashon. Pa hisa tantu e problemátika di kachó komo bienestar di bestia na un otro nivel, e grupo di trabou a skohe pa un aserkamentu riba término kòrtiku i mediano, kaminda ta hasi uso di tur e intrumentonan ku gobièrnu tin.
Mantenshon di lei
Bou di e denominashon mantenshon di lei, e atenshon ta riba redukshon di insidente ku mordementu i stimulashon di ta un bon doño di kachó, pa medio di mantené lei riba kachó ku ta kana lòs sin supervishon. Ku e ordenansa di kachó aktual e posibilidatnan pa mantenshon di lei ta limitá na duna but, señalá un kachó komo peligroso i laga kachó drumi. Riba término kòrtiku esaki ta nifiká ku awor akí tambe lo hasi uso di e posibilidat di duna but den kasonan kaminda un doño ta laga su kachó kana lòs sin supervishon. Banda di esaki ta trahando tambe riba aktualisashon di lei, di manera ku por atendé den un forma mas mihó ku e problema akí.
Gezaghèber Edison Rijna: ‘Un di mi responsabilidatnan ta sòru pa òrden públiko i siguridat. Pa motibu di insidentenan serio ku mordementu ku regularidat esaki ta na diskushon. Triángulo (gezaghèber, ministerio públiko i polis) a deliberá pa yega na un aserkamentu bon pensá. Ta nos tarea pa aktua na momentu ku tin ekseso, pero tòg mi ke hala atenshon di doñonan di kachó. Un doño di kachó ta responsabel pa komportashon di su kachó. Tin sufisiente posibilidat na nos isla pa sòru pa un kachó bira un animal sosial. Den e periodo binidero nos ta bai supervisá mas severo riba siguridat rònt di problemátika di kachó i den kolaborashon ku polis nos lo mantené lei riba esaki tambe.’
Fasilidat i informashon
E kampaña di informashon ta ranka sali ku dunamentu di informashon básiko. Ora bo tin un kachó, kiko esaki ta enserá pa loke ta trata kuido. For di alimento te kuido te sòru pa fasilidat, manera e programa di sterilisashon ku ya kaba ta eksistí pa doñonan di kachó ku no ta finansieramente fuerte. Pero tambe durante e kampaña hasi uso di material ku ta oumentá bienestar di kachó, manera trahamentu di un kas di kachó òf pone un banchi disponibel. Den e lunanan binidero na vários manera nos lo duna atenshon na bienestar di bestia.
Diputadonan Kroon i Thielman: ‘Nos ta solushoná e problema akí ku informashon? Nò, esaki lo no ta e kaso. Pa enfrentá e problemá kompleho akí, mantenshon di lei, sòru pa fasilidat i duna informashon ta nesesario. Informashon ta basá riba konsientisashon i esaki ta prinsipalmente un kestion di término largu. Nos tur huntu komo komunidat mester realisá ku no tur ora nos ta anda mes bon ku nos bestianan di kas. Akí nos no ta bisa ku nos ta bai determiná kon esaki tin ku bai eksaktamente, pero nos por yuda i duna informashon si kiko ta e mihó manera pa e doño kumpli ku e kuido nesesario di su kachó. Den e tempu binidero ku regularidat nos ta bai pidi atenshon pa esaki i gustosamente nos ta drenta e kombèrsashon ei ku bo.’
For di luna di novèmber por sigui e kampaña via wèpsait i Facebook di Gobièrnu di Boneiru.
Brede gefaseerde aanpak hondenproblematiek en waarborging dierenwelzijn
De werkgroep waarin medewerkers van het Kabinet van de Gezaghebber, Toezicht en Handhaving, Bureau Kroon, Bureau Thielman, Korps Politie Caribisch Nederland, het Openbaar Ministerie en Communicatie zijn vertegenwoordigd gaat de hondenproblematiek gefaseerd aanpakken.
Het probleem is complex en omvat meer dan overlast door loslopende honden. Er is sprake van een toename van het aantal bijtincidenten, waar niet alleen wandelaars en fietsende kinderen de dupe van zijn, maar ook veel geiten en schapenhouders. Er is sprake van dierenmishandeling waaronder verwaarlozing. Er is een toename in het fokken van verschillende type honden waarbij er geen goede omstandigheden aan moederhond en pups worden geboden en er niet wordt voorzien in de benodigde verzorging en socialisatie. Daarnaast zijn er hondeneigenaren die wel voor hun huisdier willen zorgen, maar het financieel niet kunnen.
De overheid kan putten uit drie instrumenten. Handhaving, het treffen van voorzieningen en voorlichting. Om zowel de hondenproblematiek als het dierenwelzijn op een ander niveau te tillen, is er door de werkgroep gekozen voor een aanpak op korte en middellange termijn, waarbij alle instrumenten die de overheid heeft worden ingezet.
Handhaving
Onder de noemer handhaving ligt de aandacht op het terugdringen van bijtincidenten en het stimuleren van goed hondeneigenaarschap door te handhaven op honden die zonder toezicht los lopen. Met de huidige hondenverordening zijn de handhavingsmogelijkheden beperkt tot het opleggen van een boete, het aanwijzen van een hond als zijnde gevaarlijk en het laten inslapen van honden. Op de korte termijn betekent dit dat nu ook de mogelijkheid voor het opleggen van een boete zal worden ingezet in gevallen dat eigenaren hun hond zonder toezicht los laten lopen. Er wordt daarnaast ook gewerkt aan de actualisering van de wetgeving, zodat dit probleem beter aangepakt kan worden.
Gezaghebber Edison Rijna: ‘Een van mijn verantwoordelijkheden is zorgen voor de openbare orde en veiligheid. Door de soms ernstige bijtincidenten komt dat met regelmaat in het geding. De driehoek (Gezaghebber, Openbaar Ministerie en politie) heeft zich gebogen over een weloverwogen aanpak. Het is onze taak om op te treden bij excessen, toch wil ik ook hondeneigenaren aanspreken. Een hondeneigenaar is verantwoordelijk voor het gedrag van zijn of haar hond. Er zijn voldoende mogelijkheden op het eiland om ervoor te zorgen dat een hond een sociaal dier wordt. De komende periode gaan wij strenger toezien op veiligheid rondom de hondenproblematiek en hier in samenwerking met politie ook op handhaven’.
Voorzieningen en voorlichting
De voorlichtingscampagne gaat van start met het verstrekken van basisinformatie. Wat houdt het hebben van een hond in qua verzorging. Van voeding tot verzorging tot het treffen van voorzieningen, zoals het reeds bestaande gratis sterilisatieprogramma voor hondeneigenaren die het financieel zwaar hebben. Maar ook het inzetten van materialen, tijdens de campagne, die het hondenwelzijn vergroten, zoals het maken van een hondenhok of het beschikbaar stellen van een halsband. In de komende maanden zal er op allerlei manieren aandacht worden gegeven aan dierenwelzijn.
Gedeputeerden Kroon en Thielman: ‘Lossen we dit probleem met voorlichting op? Nee, dat zal niet het geval zijn. Om het hoofd te bieden aan dit complexe probleem is handhaving, het treffen van voorzieningen en voorlichting nodig. De voorlichting is gebaseerd op bewustwording en dat is vooral een lange termijn kwestie. Wij moeten met elkaar als gemeenschap inzien dat we niet altijd even goed met onze huisdieren omgaan. Daarbij zeggen wij niet dat wij gaan bepalen hoe dat dan precies moet, maar we kunnen wel helpen en informatie geven hoe je het beste als hondeneigenaar tegemoet kan komen aan de noodzakelijke verzorging die het hebben van een hond met zich meebrengt. De komende tijd gaan wij hier met regelmaat aandacht voor vragen en gaan wij graag dat gesprek met u aan’.
Vanaf november is de campagne te volgen via de website en Facebook van het openbaar lichaam.


text:
Mèksiko mester a liberá víktimanan di tortura seksual ku a sera inhustamente.
Un tribunal na e kapital di Mexico a liberá tres hende muhé ku a keda torturá pa miembronan di marina i ku a keda será den prizòn inhustamente durante di 5 aña a base di pruebanan falsu, asina Amnestia Internashonal a informá. Amnestia Internashonal a sigurá ku den luna di ougùstùs 2011, e muhénan a keda detené di un manera iregular pa elementonan di marina na Villahermosa ku ta keda den e parti sùitost di Méksiko. E muhénan a keda transladá pa un instalashon militar un tiki mas den parti nort na Veracruz. Einan a violá, humiá i maltratá nan ku tortura di koriente i di e manera ei a trata di involukrá nan den diferente delitonan. Amnestia Internashonal a indiká ku e tribunal a konsiderá ku e proseso penal tabata inhustu i di basá riba pruebanan falsu i p’esei a laga nan den libertat. Den un relato, e organisashon a señalá ku di 100 muhé mèksikano ku nan a entrevistá den prizòn, 72 a denunsiá ku nan tabata víktima di tortura seksual durante di nan detenshon.
Di desèmber 2006 pa òktober 2014 fiskalia general a registrá 4.055 denúnsia pa tortura, kasi un tersera parti di e denunsianan ta kontra miembronan di e Forsanan Armá di Mèksiko. Den e mésun periodo ei ta solamente 13 persona (polis i militarnan) a keda sentensiá.


text:
PRODUKTONAN
Optica Oduber & Kan ta aspirá kontinuamente e mihó kalidat di produkto i servisio.
Buskando un brel nobo? Na Optica Oduber & Kan bo por haña un kolekshon amplio di montura. E kolekshon ta konsistí di montura pa hende hòmber, hende muhé i mucha di markanan famoso manera Diesel, Swarovski, Linea, Roma, Eyefunc i hopi mas.
Danki na e kolekshon grandi i e diferente opshonnan di glas bo ta logra haña un brel nobo sigur!
BREL
Kana trendy i na mes momentu protehá bo wowonan di raya di solo. Optica Oduber & Kan tin diferente brel di solo di marka, manera REVO i Ray Ban. Ademas, serka nos ta posibel pa kumpra un brel di solo ku ta adaptá na bo "sterkte" òf pa adaptá e glasnan di bo brel di tal manera ku nan por bira mas skur òf ménos skur.
BREL DI SOLO
Optica Oduber & Kan tin diferente contactlens, tantu di nos mes marka Bono komo di e marka mundialmente konosí Acuvue. Dependé di bo wowonan nos tin tantu contactlens duru komo contactlens suave ku ta tene líkido bon i ku ta laga zürstòf pasa.
CONTACTLENS
Aparte di brel i contactlens Optica Oduber & Kan ta ofresé tur produkto korespondiente, por ehèmpel vloeistof, brel di lesa trahá di antemano i hopi mas.


text:
Den Siman di Hulanda Karibense a dediká atenshon na diferensiashon
Den e programa di mas aña di e islanan Boneiru i Saba nan a yega na akuerdo ku gobièrnu hulandes tokante, entre otro, kombatimentu di pobresa, derecho di mucha i desaroyo ekonómiko. Minister Plasterk di Asuntunan Interno i Relashonnan di Reino (BZK) a kumbiní esei ku e delegashonnan di e islanan durante e siman di Hulanda Karibense ku a tuma lugá e siman akí.
Atenshon individual
E aña akí, durante e siman di Hulanda Karibense, a keda demostrá klaramente ku mester duna mas atenshon individual na kada isla. Den e programa di mas aña a tene kuenta ku esei. E ta enserá tambe ku Sint Eustatius no por a firma e programa. E isla ta partisipá sí na e siman di Hulanda Karibense, pero a pon'é bou di supervishon di Reino debí na e défisitnan supstansial riba su presupuesto. Asina Sint Eustatius kuminsá un trayekto di mehorashon, lo bolbe trata e programa di mas aña ku e isla.
Enfoke riba tereno sosial, ekonomia i infrastruktura
Despues di e invershonnan di gobièrnu Hulandes den último añanan riba tereno di kuido, enseñansa, gobernashon i infrastruktura, a bira tempu pa intensivá e maneho riba tereno di kombatimentu di pobresa, derecho di mucha i desaroyo ekonómiko. Den e programa di mas aña ya ta dediká atenshon inisial na e terenonan en kuestion. Aspektonan importante di esei ta por ehèmpel:
- BZK ta pone na 2015 i 2016 anualmente e siguiente fondonan disponibel pa desaroyo ekonómiko: 495.000 dòler pa Boneiru i 180.000 dòler pa Saba.
- Ministerio di Asuntunan Ekonómiko ta duna insentivo na entrepeneurship mediante 100.000 euro ku e Ministerio ta pone na disposishon di e Kámaranan di Komèrsio i Industria.
- Pa problemanan sosio-ekonómiko, BZK ta pone na 2015 i 2016 anualmente e siguiente sumanan disponibel: 1.650.000 dòler pa Boneiru i 600.000 dòler pa Saba. Además ta invertí den krèsh, akohida di mucha i deporte.
- Pa refuerso di gobernashon di e islanan, BZK ta pone anualmente 1,6 mion dòler disponibel.
- Entrante 1 di yanüari 2016 lo introdusí plaka pa yu (kinderbijslag) na Hulanda Karibense (semper i kuando parlamento aprob'é). Pa plaka pa yu a reservá 900.000 dòler.
- Tin investigashon andando pa mira kon mehorá e sistema di seguridat sosial.
- E sekretario di estado di Asuntunan Sosial i di Empleo (SZW) ta konsiderando e posibilidat pa oumentá suèldo mínimo i ku esei tambe uitkeringnan, entrante 1 di yanüari 2016. Un ke otro lo sosodé a base di sifranan di Ofisina Sentral di Estadístika (CBS). E sifranan ta motibu pa oumentá suèldo mínimo na Saba ku 6.5 porshento i na Sint Eustatius ku 4 porshento. Pa Boneiru e estadístika di entrada no ta duna motibu pa un oumento. Aunke sí ta indeksá sùeldo mínimo anualmente.
- E sekretario di estado di SZW ta konsiderando tambe un pakete komplementario struktural pa tur e islanan di 300.000 euro. Despues di konsultá ku e islanan por uza e fondonan en kuestion, por ehèmpel, pa plaka pa yu, Seguro General di Behes (AOV) i/o ònderstant partikular (bijzondere bijstand).
- SZW ta subi e límite di entrada pa e bijzondere onderstand te na e nivel di suèldo mínimo, di moda ku mas hende por benefisiá di dje.
- Pa duna un empuhe na mehorashon di derecho di mucha na Hulanda Karibense ta pone 3,3 mion dòler disponibel.
- Ministerio di Infrastruktura i Medio Ambiente (I&M) ta invertí den proyektonan di infrastruktura. Pa Boneiru ta trata di atenshon na barionan i na haf di Kralendijk i pa Saba karetera- i haf. En total tin 21 mion euro presupuestá.
- Además I&M ta invertí 20 mion i piku di euro den aeropuertonan pa añanan 2015 i 2016.
Mantenshon di fondo BES
Finalmente a kumbiní ku pa resultadonan di e komishon di evaluashon Spies lo tene kuenta ku resultadonan di e investigashon tokante altura di e di bon (vrije uitkering) di e fondo BES. Den promé mitar di aña 2016 lo tuma un desishon definitivo riba un ke otro. En espera di e desishon definitivo ta indeksá pa inflashon e di bon (vrije uitkering) pa 2015, loke ta enserá un oumento struktural di en total 800.000 dòler.


text:
Kralendijk- Awor ku e kompania BOPEC a bai fayit, distribushon di kombustibel por ta na peliger, si no kuminsá mesora ku preparashon di Bonaire Brandstof Terminals BV.
Esaki Minister di Asuntonan Ekonómiko, Bas van ’t Wout, a skibi den un karta na parlamentu hulandes. Esaki despues ku e partido iskierda Partij van de Dieren (PVDD) a protestá kontra di e plan pa Bonaire Brandstof Terminals. Segun PVDD konstrukshon di e terminal no ta promoviendo un kambio for di formanan di produsí koriente na manera tradishon, por ehèmpel usando krudo.
Eskases
Minister Van ’t Woud a kontra arestá e ponensia di PVDD. Pero mas importante ta, ku segun e minister, kalke retraso den lantamentu di Bonaire Brandstof Terminals lo por kondusí na un eskases di kombustibel pa fin de aña, loke segun e minister ta algu iresponsabel.


text:
Kralendijk- Frakshon Coffie di miembro di Konseho Insular, Daisy Coffie, ta ekspresá su preokupashon pa loke ta trata e situashon sosial na Boneiru.
Segun Coffie, pa añanan hopi esfuerso ta ser hasí pa stipulá un eksistensia mínimo pa Boneiru, basá riba un kantidat di rapòrt di investigashonnan sientífiko ku a hasi riba e situashon di pobresa riba nos isla. “Tur ta yega na e mesun konklushon, esta ku e entrada di nos hendenan ku ta risibí ònderstant i penshun di behes no ta alkansá pa kubri e gastunan básiko di tur luna ku ta entre otro paga hür di kas, paga awa, koriente, internèt i telefòn, transporte públiko, gastunan pa yu (kinderbijslag) i kuminda”.
Coffie ta mustra tambe riba e echo ku den Diálogo Sentral, partidonan -esta gobièrnu, organisashon di dunadónan di trabou i organisashonnan di e klase trahadó- a yega na un akuerdo pa subi suèldu mínimo i kuné subi e “uitkeringen” manera ònderstant, penshun di behes i “kinderbijslag” na un nivel mas desente.
Subida
“Entre tantu apesar di tur e esfuersonan aki, nos por tuma nota ku tur produkto na pòmpnan di gasolin a subi, inkluso gas pa kushiná, i a anunsiá ku ta bai subi hür di kasnan di fundashon i awor a anunsiá ku a subi koriente basta pisá”, segun Coffie ta nota. Coffie ta mustra tambe riba e echo ku ya a anunsiá ku e supsidio ku Hulanda tabata duna WEB lo no t’ei mas na yanüari 2022 ku e konsekuensia ku na yanüari 2022 koriente probablemente lo sigui subi. Tambe lo stòp ku e supsidio ku gobièrnu Hulandes tabata duna tur usuario pa ku “vastrecht” di koriente i awa i tambe e US$25 pa internèt.
“Mi ta hopi preokupá pa e situashon ku ta pinta nos dilanti i mi ta di opinion ku gobièrnu di Boneiru mester por presentá un plan kon ta bai atendé ku e gruponan vulnerabel den nos komunidat pa nan por wanta e gòlpi ku ta na kaminda”
Perspektiva
Coffie ta mustra riba e echo ku Boneiru a bira parti di Hulanda i komo tal no mester tin diskushon kiko ta un nivel di bida akseptabel den Hulanda. “Por hasi diferensiashon pero esaki semper mester ta na benefisio di Boneiru. Pa tal rason mi ta bolbe ripití loke mi a splika Eerste Kamer. Ta un echo ku e espektativanan ku a krea pa a sostené Laso Direkto na 10-10-10 no ta e realidat ku nos ta bibando aden 11 aña despues”, asina Coffie ta bisa.


text:
Generaal- Majoor De bruynewijk
Diaranson anochi un biaha mas Aruba ta demostra con halto criminalidad ta y tambe e circulacion di arma di candela bou nos hobennan.
Loke a sosode tawata lo siguiente, dos homber hoben a bay drenta un cas pa horta na Bruynewijk.
Tegenover di e cas cu nan a drenta pa horta posiblemente nan no tawata sa cu ta biba un agente policial.
E agente cu a capta kiko tawata pasando a bay actua. Loke e NO tawata sa cu e duo aki tawata den posesion di un arma di candela, caminda nan NO a pensa dos biaha y a los sigur 2 tiro den su direccion.
Un ta dal e den pia y e otro ta rasca su brasa, ela perde basta sanger, pero e tawata stabiel.
Cu urgencia ela wordo transporta pa Hospitaal. ( Imagennan di Eerste Hulp)
Ariba imagennan por wak un di e ladronnan (deteni na Savaneta) y un rato despues e otro a wordo deteni na Brazil 90.
Slachtofferhulp a presenta na e sitio di incidente.
Varios hefe di polis y tambe Comisario Richardson a presenta pariba di brug, pa pone nan mes na altura di e incidente lamentabel aki cu por a caba den un tragedia.


text:
Oranjestad-Directiva di SIMAR a tuma nota di un articulo publica dia 28 di april 2014 den diferente medio di comuncacion, dirigi na directiva di SIMAR cu titulo “Sinta na mesa ta dialoga”. Directiva ta lamenta e contenido di e articulo ya cu na ningun momento tabata intencion pa demostra malcontento of expresa cu ta existi un sentimento di desconfiansa cu Minister Hooyboer y su team, manera ta cita den e articulo.
Al contrario: directiva di SIMAR y e team di Minister Hooyboer tin bon comunicacion y un bon relacion di trabou. Enberdad directiva di SIMAR ta reuni mensualmente cu e team di Minister Hooyboer riba un base structural pa atende cu posicion huridico di miembronan y puntonan di preocupacion pa cu enseñansa en general. Trabounan cu pa hopi aña ningun minister di enseñansa a atende na e forma cu ta tumando lugar actualmente conhuntamente cu directiva di SIMAR.
E motibo principal pa cual lo a participa na e manifestacion di dia 1 di mei tabata netamente pa duna balor y honor na e celebracion di Dia di obrero. SIMAR como sindicato, banda di tin e deber di vigila enseñansa y su desaroyo, tin tambe e obligacion di para pa derecho y bienestar di e clase trahado y Aruba en general. Pues na ningun momento tabata tin e intencion di manifesta of vocifera un mal contento den direccion di Minister Michelle Hooyboer-Winklaar.
Directiva di SIMAR sigur ta di acuerdo cu ta na mesa ta unda ta dialoga, manera ta tumando lugar y ta spera cu esaki lo continua den e mesun esfera positivo.


text:
Durante fin di siman directivanan di e Leerorkestnan di Aruba, Boneiro y Curacao (ABC) a reuni cu otro y a palabra di forma un relacion di trabou mas estrecho cu otro riba tereno di desaroyo di e trabow di Leerorkest na ABC.
Mester menciona cu e relacion di trabou aki ta danki na e apoyo y sosten financiero di Ministerio di Husticia y Seguridad Hulandes pa traha hunto na crea un mihor futuro pa nos hubentud. En vez di medidanan represivo ta pone ayudo disponibel pa un programa preventivo den un cuadro “holistico” di e desaroyo di e mucha.
Cu esaki, partidonan ta uni nan mes pa traha cu otro na un desaroyo sano y na e bienestar di e mucha. Cu e lema cu ‘Musica Ta Pa TUR Mucha’ lo colabora y intercambia idea, planificacion y ehecucion di trabounan, midi experiencia y resultado di e trabou pa cu e desaroyo di Leerorkest usando e metodo di Leerorkest Hulanda. Den esaki claramente tin bastante espacio pa ‘Caribisa’ e programa Hulandes y duna e trabou di Leerorkest su propio indentidad. Den esaki lo haci uso di loke den pasado a uni nos y intercambia desaroyonan nobo pa crecemento sano di nos muchanan.